text:
Ýapyk binalarda we söweş sungaty boýunça V Aziýa oýunlaryna taýýarlanýan futzal boýunça milli ýygyndymyza indi bir ýyla golaý wagt bäri ýaponiýaly tälimçi Kýoheý Nakamura futzalyň inçe tilsimlerini öwredip gelýär. Onuň kömekçisi wezipesinde zähmet çekýän Ýoşinobu Maekawa bolsa oýunçylarymyzyň taktikadyr fiziki taýýarlygyna jogap berýär. Biziň Ýoşinobu Maekawa bilen guran söhbetdeşligimiziň başynda ol Türkmenistanyň Prezidentiniň ýurt derejesinde edýän aladalarynyň netijesinde berilýän kömek-goldawyň öz miwesini berýändigini aýratyn belledi.
– Mundan öňki geçiren okuw-türgenleşiklerimiz ýakynda Ýaponiýada tamamlanan halkara ýaryşynda mese-mälim duýuldy. Oglanlar özlerinden edilen talaby doly ödediler. Güýçli toparlaryň arasynda ikinji orny eýelemegimiz gelejege umyt bilen seretmäge mümkinçilik berýär.
– Jogapkärli ýaryşda diňe medallar ugrunda göreşmegi maksat edinýän Türkmenistanyň milli ýygyndysyny türgenleşdirmäge haçan teklip aldyňyz?
– Geçen ýylyň oktýabrynda. Şonda baş tälimçimiz Kýoheý Nakamura bilen milli ýygyndyňyzy türgenleşdirmek baradaky teklibi kabul etdik. Dogrymy aýtsam, Türkmenistanyň milli ýygyndysynyň oýnuna tomaşa etmek miýesser etmändi. Ýöne men teklibi kabul etmezden öň milli ýygyndyňyzyň oýunlaryna wideoýazgylar arkaly syn etdim. Şeýle-de, Türkmenistanyň ýygyndysynyň garşysyna meýdança çykan ýaponiýaly oýunçylar bilen maslahatlaşdym.
– Gürrüňimizi sportuň gyzykly görnüşi bolan futzaly saýlamagyňyz bilen dowam edäýeliň?
– Tokionyň golaýynda ýaşamyzsoň, sport ýoluma paýtagtymyzyň «Maçida» toparynyň ýaşlar düzüminden başladym. Soňlugynda toparyň uly ýaşly futzalçylarynyň arasynda çykyş etdim.
– Tälimçi bolmak pikirine haçan geldiňiz?
– Aslynda men futzalda güýçli ýurt hasaplanýan Ispaniýada hem çykyş etdim. Soňlugynda bolsa bu ýurduň tejribeli tälimçilerinden tälimçilik käriniň inçe tilsimlerini öwrendim we bu ýoly saýlap almagy ýüregime düwdüm. Şonuň üçin maňa ispan futzaly hem örän ýakyn.
– Adatça toparlaryň ösüşine gazanylýan netijä garap baha berilýär. Şundan çen tutsak, Türkmenistanyň ýygyndy topary Ýaponiýada, Azerbaýjanda, Ispaniýada geçirilen okuw-türgenleşik ýygnanyşyklarynda özüni diňe gowy tarapdan görkezdi. Ýakynda bolan Özbegistandaky ýoldaşlyk duşuşyklaryndan soňra bolsa Ýaponiýadaky halkara ýaryşynda diýseň şowly çykyş etdi. Şol ösüşi professional nukdaýnazardan nämede görýärsiňiz?
– Güýçli ýygyndylar bilen ýoldaşlyk duşuşyklaryny geçirmek – islendik tälimçiniň arzuwy. Ýaponiýadaky ýaryşa gatnaşmagymyzyň öňüsyrasy Aziýada güýçli hasaplanýan Özbegistanyň milli ýygyndysy bilen geçiren ýoldaşlyk duşuşyklarymyz taktikadyr fizika babatynda örän peýdaly boldy. Onda birinji duşuşykda ýeňiş gazanyp, ikinji duşuşygy deňlikde tamamladyk. Geçen ýyl bu ýygyndydan 10 top tapawudy bilen ýeňilýändigimizi nazara alanymyzda, geçen döwürdäki ösüş görnetin duýulýar.
– Azerbaýjanda we Özbegistanda ýoldaşlyk duşuşyklaryň tapgyry geçirilip, şonda GDA-nyň giňişligindäki futzalyň ösen döwletleriniň toparlary bilen güýç synanyşyldy. Garşydaşlarymyzyň artykmaçlygy nämeden ybarat? Olar taktikamy, tehnikamy, haýsy tarapdan rüstemräk?
– Ýaňy hem belläp geçişim ýaly Özbegistanyň we Azerbaýjanyň milli ýygyndylary tehniki, taktiki hem-de fiziki taýdan örän güýçli, olardan öwrenere zat az däl. Bilşiňiz ýaly, Özbegistanyň milli ýygyndysyny dünýäde tanalýan tejribeli tälimçileriň biri ispaniýaly Mendes türgenleşdirýär. Ýoldaşlyk duşuşyklary döwri biz onuň bilen taktika babatynda köp pikir alyşdyk.
– Aşgabatdaky Aziada – 2017-de milli ýygyndymyz 2009-njy ýylda Wýetnamda guralan oýunlardaky üstünligini gowulandyryp bilermi? Ýadyňyzda bolsa, şonda türkmen futzalçylary 4-nji orny eýeläpdiler.
– Bu ýaryşda hem biziň öňümizde ilkinji üçlüge düşmek wezipesi goýuldy. Futzal oýny garaşylmadyk netijelere örän baý. Muny soňky dünýä çempionatynda Eýranyň milli ýygyndysynyň gazanan bürünç medaly hem subut edýär. Biz hem türkmen ýigitleri terjimeçimiz Myratdurdy Apowow, ýygyndymyzyň iş dolandyryjysy Orun Döwletow ýaly türkmen ýigitleri bilen egin-egne berip işleşýäris. Milli ýygynda çagyrylýan zehinli futzalçylarymyz bolsa özlerine bildirilýän ynamy ödemek üçin der döküp türgenleşýärler. Netijemi?... Netije hökman bolar. Sebäbi ýurt derejesinde berilýän şeýle uly goldaw iru-giç öz miwesini beräýmeli. Muny dünýä tejribesi aýdyňlygy bilen subut edip gelýär.
Türkmen futzalçylarynyň has kämilleşmäge, ussatlygyny artdyrmaga bolan höwesem, olaryň Aziada – 2017-ä doly derejede taýýarlykly barmak, medallar ugrunda göreşmek hyjuwy bilen joşýandyklaryny görkezýär.
Ýoşinobu Maekawa – 1971-nji ýylda Tokioda doguldy. Maşgalaly bir ogly bar.
Tälimçilik ýoly:
1999-njy ýyl – Ýaponiýanyň ýokary ligasynda çykyş edýän «Peskadora Maçida» toparyny türgenleşdirdi.
2000-nji ýyl – Braziliýada tälimçilik okuwyny geçdi.
2004-nji ýyl – Futzal boýunça Ýaponiýanyň milli ýygyndysynda kömekçiniň wezipesini ýerine ýetirdi.
2004 – 2005-nji ýyllar – Ýaponiýanyň U23 ýygyndysynda tälimçi bolup işledi.
2005 – 2006-njy ýyllar – Tokionyň ýygyndysyna tälimçilik etdi.
2007-nji ýyl – Mýanmanyň milli ýygyndysyna tälimçilik etdi.
2008-nji ýyl – Ispaniýada tälimçilik okuwynda okady.
2009-njy ýyl – Ýaponiýanyň futbol assosiasiýasynda tälimçileriň instruktory wezipesinde işledi.
2013-nji ýyl – Ýaponiýanyň futbol assosiasiýasynda tälimçiler bölüminiň başlygy wezipesinde işledi.


c: text/html

text:
17-nji iýunda ýurdumyzyň harby we hukuk goraýjy edaralarynyň ýokary okuw mekdepleri bolan Türkmenistanyň Goranmak ministrliginiň Harby institutynyň we Harby-deňiz institutynyň, Türkmenistanyň Serhet institutynyň, Türkmenistanyň Milli howpsuzlyk institutynyň we Türkmenistanyň Içeri işler ministrliginiň institutynyň harby talyplarynyň nobatdaky gutardyş dabaralary geçirildi.
Döwlet Baştutanymyzyň harby okuw mekdepleriniň uçurymlaryna, serkerdelerine we professor-mugallymlaryna iberen Gutlagynda Watan goragçylarynyň esasy borjunyň ata-babalarymyzyň arzuwlan Garaşsyz döwletiniň gazananlarynyň goragynda durmakdan, gulluk döwründe öz biliminzi we ukybyny yzygiderli kämilleşdirmekden ybaratdygyny belleýär.
Döwletimiz türkmen topragynda parahatçylygyň we asudalygyň ygtybarly goragyny üpjün edýän häzirki zaman güýçli guryýer goşunlaryny we harby-deňiz flotuny döretdi. Durmuş ulgamyna degişli meselelere, ilkinji nobatda bolsa harby gullugy ýokary derejede alyp barmak, Watan goragçylarynyň degişli durmuş we dynç alyş şertlerini döretmek, harby we hukuk goraýjy edaralaryň işgärlerini amatly ýaşaýyş jaýlary bilen üpjün etmek, ozal hereket edýän harby şäherçeleri abadanlaşdyrmak we olaryň täzelerini gurmak işlerine aýratyn ähmiýet berilýär.
Milli goşunyň söweşjeň ukybynyň derejesi ilkinji nobatda esgerleriň söweşjeň taýýarlygy, olaryň ýokary hünär derejesi, harby sungata kämil derejede erk etmegi bilen kesgitlenýär. Ähli goşun düzümleriniň gatnaşýan söweşjeň atyşykly harby-taktiki okuwlaryň yzygiderli geçirilmegi harby gullukçylaryň hünär derejesiniň ýokarlanýandygyny has aýdylygy bilen äşgär edýär.
Giň möçberli harby özgertmeleri durmuşa geçirmegiň çäklerinde ýurdumyzda ýokary hünärli milli harby gullukçylaryň täze nesli kemala geldi. Olar watansöýüjiligiň we Watana gulluk etmegiň iň gowy däpleri esasynda terbiýelenýär. Olar Döwlet serhediniň ygştybarlylygyny, eldegrizmesizzligini, ýurdumyzda parahatçylygyň, asudalygyň goraglylygyny, jemgyýetde kanunylygyň, hukuk tertibiniň üpjün edilmegini degişli derejede alyp barýarlar.
***
Şeýle hem şol gün ýurdumyzyň ýokary okuw mekdepleriniň birnäçesinde bilim alan talyp ýaşlary durmuşyň ak ýoluna ugradyş dabaralary geçirildi. Olarda guralan dabaralara ýurdumyzyň Bilim ministrliginiň, döwlet synag iş toparynyň ýolbaşçylary, jemgyýetçilik guramalarynyň wekilleri, ýokary okuw mekdepleriň prfessor-mugallymlary, alymlar we ene-atalar gatnaşdylar.
Bilim ojaklaryny tapawutlanyp tamamlanlara we talyplyk ýyllarynda köpçülik çärelerine işjeň gatnaşan uçrumlara Hormat hatlary, gymmat bahaly sowgatlar dabaraly ýagdaýda gowşuryldy.

robotstxt: allowed

filter: keep


text:
Salgysy: ş. Aşgabat, S. Nyýazow şaýoly, Ýimpaş söwda merkezi
Salgysy: ş. Aşgabat, Halkara aeroporty
Salgysy: ş. Aşgabat. Demirýol wokzaly
Salgysy: ş. Aşgabat, halkara awtomenzili
Salgysy: ş. Aşgabat, Ýunus Emre 59
Salgysy: ş. Aşgabat, Oguz han 217
Salgysy: ş. Aşgabat, Atamyrat Nyýazow şaýoly
Salgysy: ş. Aşgabat, Ylham seýilgähi
Salgysy: “Merdem” medeni dynç alyş merkezi
Salgysy: ş. Aşgabat, 10 ýyl abadançylyk köçesi
Salgysy: ş. Aşgabat, 1916-njy köçe, öý 39 B
Salgysy: ş. Aşgabat, Oguz han köçesi
Salgysy: ş. Aşgabat, Magtymguly şaýoly
Salgysy: ş. Aşgabat, 10 ýyl abadançylyk şaýoly Wi-Fi Nokady
Salgysy: ş. Aşgabat, Oguz han köçesi
Salgysy: ş. Aşgabat, 10 ýyl abadançylyk köçesi


text:
Türkmenistanyň Ylymlar akademiýasynyň Tehnologiýalar merkeziniň GIS-laboratoriýasynyň işläp taýýarlaýan täzelikleriniň biri-syýahatçylyk ugurlarynyň elektron kartasydyr. Bu iş Taryh institutynyň alymlary bilen bilelikde alnyp barylýar, olar özboluşly gadymy we orta asyrlar ýadygärlikleri barada takyk maglumatlar berdiler.
Şu ýyldan başlap gadymy döwürleriň arheologiýa ýadygärlikleri boýunça iş başlandy. GIS-laboratoriýanyň hünärmenleri Lebap welaýatynda bolup, şol döwre degişli binalaryň sekizisi barada maglumat topladylar. Olar, esasan dargaşan depelerdir diwarlardyr, indi çig kerpiçden gurlan desgalaryň şekilini-de saýgarmak aňsat däl. Ýurdumyzda şeýle ýadygärlikleriň ençemsi bar, olardan has bellilerini–Gadymy Nusaýy, ekerançylyk medeniýetiniň gadymy Jeýtun obasyny we beýlekileri görkezmek bolar. Bu iş üç ýyla niýetlenendir.
2015-2016-njy ýylarda has ähmýetli orta asyr ýadygärlikleriniň 115-si boýunça işler geçirildi. Tehnologiýalar merkeziniň hünärmenleri birnäçe gezek ýelere gidip, göz öňünde tutulan ýerleri gözden geçirdiler, olaryň ýerleşýän ýerlerini, binalaryň göwrümini anykladylar, olary surata düşürdiler. Elektron sanawda Gadymy Merw (Mary welaýaty), Maşady-Misserian (Balkan welaýaty), Köneürgenjiň ýadygärlikleri, Şasenem gala (Daşoguz welaýaty) we beýlekiler bar. Ýerlerde saparda bolan GIS-tehnologiýalar laboratoriýasynyň müdiri we uly ylmy işgäri-Serdar Çaryýewiň hem-de Nikolaý Nikolaýewiň aýtmagyna görä, Daşoguz welaýatynyň Ruhubelent etrabyndaky takmynan 12-13 asyrlara degişli galanyň galyndylary ýaly maglumatlar kitapçalarynda görkezilmedik az barlag geçirilen binalaryň tapylan wagty hem boldy.
Kartada welaýatlaryň çäkleri, häzirki ýollar, ilatly ýerler, Beýik Ýüpek ýolunyň geçen ýerleri gyzyl reňklerde bellenilipdir. Elektron kartadaky ýadygärlikleriň göwrümini üýtgedip, ençeme esse ulaldyp, ýadygärligi ady bilen gözläp, suratly goşmaça maglumatlary we peýdaly maslahatlary alyp bolýar.
Elektron karta türkmençe düzülipdir, ol ükläni öwrenijilere we ulagly syýahatçylara az barylýan taryhy ähmiýetli binagärlikleri öz gözi bilen görmäge mümkinçilik berýär. Merkeziň we Taryh institutynyň alymlary Mürgap sebitine gaýtadan gidip, bilekdäki işlerinde şol ýerler barada has giňişleýin gürrüň bermegi göz öňünde tutýarlar. Mary welaýatynda dürli eýýamlara degişli taryhy-medeni ýadygärlikler kändir. Geçirilen işleriň netijelri bilen ýurdumyzyň Medeniýet we Bilim ministrliklerinde, şeýle hem Türkmenistanyň Syýahatçylyk baradaky döwlet komitetiniň we hususy syýaharçylyk kompaniýalarynyň işgärleri üçin tanyşdyrylyş geçirildi, olar alymlaryň işine uly gyzyklanma bildirdilar.


text:
22 Haziran 2015 Pazartesi
Hormatly Medeniýet Hepdeligine Gatnaşyjylar!
Hormatly Medeniýet hepdeligine gatnaşyjylar!
Gadyrly myhmanlar!
Sizi Lebap welaýatynda geçirilýän Medeniýet hepdeliginiň hem-de onuň çäklerinde guralýan halkara sungat sergisiniň açylmagy mynasybetli tüýs ýürekden gutlaýaryn! Size berk jan saglygyny, maşgala abadançylygyny, döredijilik üstünliklerini arzuw edýärin!
Dünýä döwletleri bilen hoşniýetli hyzmatdaşlygyň gerimini barha giňeldýän Garaşsyz, hemişelik Bitarap Turkmenistan taryhy özgerişlere eýe bolup, ykdysady taýdan has-da kuwwatlanýar. Berkarar döwletimiziň bagtyýarlyk döwründe eziz Diýarymyzda gazanylýan üstünlikler bagtyýar halkymyzy belent maksatlara ruhlandyrýar.
Berkarar döwletiň bagtyýarlyk döwri medeniýetiň we sungatyň, milli mirasyň, däp-dessurlaryň galkynýan, ösýän döwrüdir. Biz Diýarymyzyň medeniýetini we sungatyny ösüşiň täze derejelerine götermäge gönükdirilen uly işleriň amala aşyrylmagyna hemişe möhüm ähmiýet berýäris.
Biz döwletimiziň medeni syýasatynda «Medeniýet halkyň kalbydyr!» diýen şygary esas edinýäris. Halkyň kalby onuň bütin taryhynyň dowamynda kemala gelen milli häsiýetleriniň, dünýä çykaran milli gymmatlyklarynyň egsilmez hazynasydyr.
Ýurdumyzyň welaýatlarynda yzygiderli geçirilmegi ýola goýlan Medeniýet hepdeliginiň giň gerimi we ýokary derejesi türkmen medeniýetiniň aýratynlyklaryny ýüze çykarmaga hem-de dünýä ýaýmaga mümkinçilik berýär.
Häzirki wagtda biz ýurdumyzyň medeniýet ulgamyny ösdürmek üçin giň möçberli maksatnamalary durmuşa geçirýäris.
«Awaza» milli syýahatçylyk zolagynda her ýylda Türkmenistanyň şanly Garaşsyzlyk baýramynyň öňüsyrasynda medeniýet we sungat ussatlarymyza hormatly atlary dakmak, Türkmenistanyň Prezidentiniň «Türkmeniň Altyn asyry» atly bäsleşiginiň ýeňijilerine baýraklary gowşurmak ýurdumyzda asylly däbe öwrüldi. Sungata höwesli ýaş zehinleriň gatnaşmagynda Diýarymyzda yzygiderli geçirilýän «Yaňlan, Diýarym!», «Garaşsyzlygyň merjen däneleri» ýaly bäsleşikler il içinden täze zehinleriň ençemesiniň ýüze çykmagyna ýardam edýär.
Hormatly adamlar!
Gadyrly myhmanlar!
Türkmenistanyň hemişelik Bitaraplygynyň şanly 20 ýyllygy mynasybetli ýurdumyzda 2015-nji ýyl «Bitaraplyk we parahatçylyk ýyly» diýlip yglan edildi. Bitaraplyk we parahatçylyk ýylymyzda ýurdumyzyň medeni durmuşynda bolup geçýän taryhy wakalar bagtyýar halkymyzy has-da buýsandyrýar. 2015-nji ýylda Mary şäheriniň türki dünýäsiniň medeni paýtagty diýlip yglan edilmegi, täze Metbugat öýi toplumynyň ulanmaga berilmegi, «Milli maddy däl medeni mirasy gorap saklamak hakynda» Türkmenistanyň Kanunynyň kabul edilmegi, teleradioýaýlymlarymyzyň gepleşikleriniň milli aragatnaşyk emeli hemramyzyň üsti bilen ýaýlyma berlip başlanmagy we beýleki taryhy wakalar ýurdumyzyň medeniýet ulgamynyň uly ösüşlere eýe bolýandygyna aýdyň şaýatlyk edýär.
Dünýäde parahatçylygy, dostlugy we jebisligi pugtalandyrmakda medeniýetiň we sungatyň aýratyn uly omy bardyr. Medeniýet milletleriň her birine milli aýratynlyk, özboluşlylyk berýän, şol bir wagtyň özünde-de olaryň ählisini bitewüleşdirýän egsilmez güýçdür, ruhy köprüdir.
Şu asylly maksatdan ugur alnyp, dostlukly döwletlerde ýurdumyzyň, biziň Watanymyzda bolsa, dünýä ýurtlarynyň Medeniýet günleri yzygiderli geçirilýär. Şeýle giň gerimli medeni çäreler hoşniýetli hyzmatdaşlygyň, parahatçylykly ösüşiň özboluşly baýramyna öwrülýär.
Birleşen Milletler Guramasynyň Bilim, ylym we medeniýet meseleleri boýunça guramasy (ÝUNESKO) bilen netijeli gatnaşyklary ösdürmek Türkmenistanyň halkara medeni- ynsanperwer hyzmatdaşlygy ulgamyndaky syýasatynyň ileri tutulýan ugurlarynyň biri bolup durýar. Türkmenistanyň 2013-2017-nji ýyllar üçin ÝUNESKO-nyň Ýerine ýetiriji Geňeşiniň agzalygyna saýlanylmagy ýurdumyzyň bu abraýly guramanyň çäklerinde alyp barýan netijeli işiniň aýdyň subutnamasydyr. Gadymy Merw, Nusaý, Köneürgenç ýaly taryhy ýadygärliklerimiziň ÝUNESKO-nyň Bütindünýä mirasynyň sanawyna goşulmagy olaryň dünýä medeniýetiniň aýrylmaz bölegidigini doly ykrar edýär. Häzirki wagtda milli maddy däl medeni mirasymyzyň dürli gömüşlerini adamzadyň maddy däl medeni mirasynyň Bütindünýä sanawyna girizmäge hödürlemek boýunça degişli işler alnyp barylýar. Marguş, Sarahs, Dehistan, Abiwerd ýaly gadymy şäherleriň ýerleşen ýerlerinden tapylan taryhy tapyndylar milli mirasymyzyň bütindünýä medeni gymmatlyklarynyň genji- hazynasynda özboluşly orny eýeleýändiginiň aýdyň subutnamasydyr. Lebap welaýatynyň çäginde ýerleşýän Amul galasy, Daýahatyn kerwensaraýy, Astanababa, Alamberdar ýaly taryhy ýadygärlikler, Köýtendagyň tebigy täsinlikleri şöhratly taryhymyzyň şöhratly sahypalaryny özünde jemleýän medeni baýlyklarymyzdyr.
Hormatly Medeniýet hepdeligine gatnaşyjylar!
Gadymy döwürlerden bäri türkmen topragy uly söwda ýollarynyň çatrygynda ýerleşipdir. Munuň özi ösen türkmen medeniýetiniň dünýäniň dürli halklarynyň medeniýetine täsir etmegine şert döredipdir. Nepisligiň, gözelligiň iň ýokary derejesine göterilen maddy-ruhy gymmatlyklarymyz taryhyň dürli döwürlerinde-de öz milli öwüşginini, gadyr-gymmatyny ýitirmän, biziň günlerimize gelip ýetipdir.
Akyldar alymlarymyzyň, şahyrlarymyzyň ajaýyp eserleri, «Oguznama», «Gorkut ata», «Görogly» şadessanlarymyz, halk döredijilik eserlerimiz nesilleriň ruhuna ganat berip, ähli döwürlerde ynsan köňüllerini tämizläp gelipdir.
Biz sanlyja ýylyň içinde ýurdumyzyň ähli künjeklerinde medeniýet öýleriniň, kitaphanalaryň, muzeýleriň, medeniýet merkezleriniň birnäçesini gurup, ulanmaga berdik. Medeni ojaklarda guralýan aýdym-sazly çykyşlar, sahna oýunlary halkymyzyň agzybirligini, jebisligini has-da pugtalandyrýar, adamlarda ýokary ruhubelentlik duýgularyny oýarýar, Watana, ýaşaýşa söýgini, milli buýsanjy joşdurýar.
Bu gün adamzadyň ahlak-edep ýörelgelerini, ynsanperwerligi, tämiz ruhy, sagdyn ahlagy wagyz edýän milli gymmatlyklarymyz, däp-dessurlarymyz taryp edilmäge, dünýä ýaýylmaga mynasypdyr. Bu babatda ýurdumyzyň welaýatlarynda geçirilýän Medeniýet hepdelikleri oňat netijeleri berýär.
Gadymy Lebap topragynda geçiriljek sungat baýramy bagşylaryň kalbynda joşgunly aýdymlara öwrülse, ýazyjy-şahyrlary täze eserleri döretmäge ganatlandyrar. Medeniýet hepdeliginde körpe nesilleriň aýdym-sazly çykyşlary, aýdymçy-sazandalaryň konsertleri, suratkeşleriň eserleriniň, amaly-haşam, neşir önümleriniň we muzeý gymmatlyklarynyň sergileri, ýazyjy- şahyrlaryň şygryýet agşamy türkmen medeniýetiniň, sungatynyň, edebiýatynyň ýeten belent derejesini dünýä ýaýar.
Hormatly Medeniýet hepdeligine hem-de onuň çäklerinde guralýan halkara sungat sergisine gatnaşyjylar!
Siziň ähliňizi Lebap welaýatynda Medeniýet hepdeliginiň hem-de onuň çäklerinde geçirilýän halkara sungat sergisiniň açylmagy bilen ýene bir gezek tüýs ýürekden gutlaýaryn! Size berk jan saglyk, uzak ömür, döredijilik üstünliklerini arzuw edýärin!
Türkmenistanyň Prezidenti
Gurbanguly Berdimuhamedow
Kaydol: Kayıt Yorumları (Atom)


text:
Dost-Doganlygyň Taryhy
Reşat Nuri Güntekin
REŞAT NURI GÜNTEKIN – SAÝRAK GUŞYM SARY BILBIL
“Saýrak guşym sarybilbil”, Reşat Nuri Güntekiniň 1922–nji ýylda ýazan romandyr. Türk edebiýatynda okyjynyň göwnünden turan we iň köp okalýan nusgowy eserdir. Eserdäki wakalaryň agramly bölegi, Anadoluda geçýär we eserde ýaýbaňlanan esasy wakalaryň arka planynda Osmanly imperiýasynyň soňky ýyllaryndaky wakalar teswirlenýär. Kitabyň soňky bölüminden özge, ähli bölümlerinde, eserde ýaýbaňlanýan wakalar, baş gahrymanyň, Feridäniň gündeligindäki ýazgylara esaslanmak bilen ýazylandyr. Eseriň soňky bölüminde ýaýbaňlanýan wakalar, eserdäki wakalar bilen dahyly bolmadyk adam tarapyndan ýazylandyr.
Eser, Türkiýe Respublikasynyň gurulmagynyň öňisyrasyndaky we yz ýanyndaky ýyllardaky jemgyýetdäki ýaşaýyş we durmuş gurluşyna degişli wakalary beýan edýär. Romanyň ahyrky bölüminde ýaýbaňlanýan wakalar, Azat ediş urşy ýyllaryna gabat gelýän hem bolsa, romanda bu uruş bilen baglanşykly wakalar öz beýanyny tapmandyr. Onuň ýerine gahrymanlaryň duçar bolan ýagdaýlaryna duýgudaşlyk bildirmek bilen olaryň söýgülerini we jemgyýetde gabat gelen gapma–garşylykly ýagdaýlaryny söýgi dolay wakalaryň üsti bilen okyjylaryna ýetirmäge çalyşýar.
Romanda iki usul ulanylypdyr. Birinjisi, Feridäniň gündeligindäki wakalaryň beýan edilmegi. Eserdäki wakalary gürüň edip berýän Feridäniň özi we onuň gündeligidir. Soňky, bäşinji bölümde bolsa, eserde ýaýbaňlanýan wakalary gürüň edip berýän adam, wakalar bilen dahy bolmadyk biri tarapyndan beýan etdilmegidir.
Şeýlelik bilen, “Saýrak guşym sarybilbil” romany, bäş bölümden ybarat bolup, bu bölümlerdäki wakalar Stambul, Tekirdag, Izmir, Zeýniler we beýleki ady berilmedik birnäçe ilatly ýerlerde, ýagny Anadolynyň şäherdir obalarynda bolup geçýär.
“Saýrak guşym sarybilbil” romanynyň temasy, Feridäň garagollygy, ýaşlyk ýyllarynda daýzasynyň ogly Kamrana aşyk bolmagy we Kamran bilen durmuş gurmagy wadalaşan wagtlary, Stambuldan çykyp gidip, Anadoluda ýaşan wagtyndaky maddy kynçylyklary we ruhy taýdan çeken ejirleri, şol döwürde Anadolydaky adamlaryň garyplyk içinde geçirýän günlerini, yzagalaklyklaryny surtalandyrýar.
Romanyň birinji bölümi, baş gahrymany Feridäniň, Siriýäda we Ýakyn Güdogarda, Osman imperiýasy dagamanka, oňa tabyn bolan döwletlerde ýaşan ýerlerindäki başdan geçiren wakalarynyň ýaýbaňlanmagy bilen başlaýar. Romanyň esasy gyzgalaňly ýeri, Feride we onuň maşgalasynyň Musulda oturýan wagty başlaýar. Ejesi ölenden soň bolsa Stambulda dowam edýär.
Romanyň adynyň we Feridä şeýle lakamyň dakylmagyna sebäp bolan zat, Feridäniň garagollugydyr. Feride garagol bolany üçin okuwda sapaklar gutaran wagty, arakesmä çykanlarynda, mekdepdäki agaja dyrmaşyp, agajyň bir şahasyndan beýleki şahasyna sary bilbil ýaly böküp geçer eken. Ynha şeýle günleriň birinde, onuň mugallymlaryndan biri, “Serediňä how şu gyza, bu çaga gyz däl, şahadan şaha böküp ýören sary bilbil by“ – diýip gygyrypdyr. Şeýdip hem onuň lakamy sary bilbil bolup galypdyr.
Romanyň birinji bölümi, Feridäniň çagalyk döwründe we ýaş gyz wagty başyndan geçiren wakalary öz içine almak bilen dowam edýär.
Feridäniň söýgüsi, birinji bölümiň ahyryna dogry, Feridäniň we Kamranyň biri birleri bilen durmuş gurmak hakynda wadalaşmaklaryna alyp barýar. Emma, bölümiň ahyrynda, iki juwan toý tutjak wagtlary, olaryň arasy bozulýar we ýaşlar biri birinden aýrylmaly bolýarlar.
Feride aşyk ýigidinden aýrylandan soňra, kitabyň ikinji bölümi başlanýar we Feride Anadola gidip täze durmuş gurmak üçin Bursada bir obada mugallym bolup işlemäge başlaýar.
Obada mugallym bolup işläp başlamagy bilen hem durmuşy gülälä–güllük bolmaýar. Oba ýerindäki mekdep ýapylýar. Ýene–de bir ýerden başga bir ýere göçüp, täzeden durmuşyny ýola goýmaly bolýar. Soňky baran ýerindäki işinden çykarlandan soňra Feridäniň başga ýere göçmegi bilen romanyň ikinji bölümi hem tamam bolýar.
Romanyň üçünji bölümi owadan gyz Feridäniň başyndan geçiren wakalary bilen dowam edýär.
Feride ýaly owadan gyzyň göwnüni tapmak, oňa öýlenmek üçin baran ýeriniň ýigitleri müň dürli pyrryldaga baş goşup, gyzyň göwnüni almaga çalyşýarlar. Bu wakalar ýene–de Feridäniň işini taşlap başga ýere gitmegine sebäp bolýar we üçünji bölümiň soňy hem gonup–göçmek bilen gutarýar.
Dördünji bölümde Izmire gelýär. Emma bu ýerde–de onuň işleri ugruna bolmaýar. Ýene-de owadanlygy sebäpli, oňa göwünlerini açan hyrydarlaryndan gaçmaly bolýar.
Täzeden gidip Magaryf müdirliginden başga iş soraýar. Ony Kuşadasy welaýatyna, türk dili we surat mugallymy edip iberýärler. Emma, täleý oňa ýene–de ters bakýar. Uruş başlaýar. Okuwy boşadyp, esgerler üçin hassahana edýärler. Uruş gutaryp, täzeden mekdep açylýär. Emma owadan gyzyň durmuşyndaky hasratly günleriň yzy gelmeýär. Gaýgy we hasrat doly günler dowam edýär. Feride, gyz halyna, ýeke özi ýaşaýandygy üçin başyna gelýän ýagdaýlardan dynmak üçin biri bilen göz üçin durmuş gurmaly bolýar. Emma, durmuş guran adamy hem uzak ýaşaman dünýäden ötýär. Nikadan geçen adamy ölmezinden öň, Feridäniň Stambula gitmegini we şol ýerde ýaşamagyny haýyş edýär. Şeýlelik bilen ýene–de bir göçhä–göçlük bilen dördünji bölüm hem tamamlanýar.
Kitabyň bäşinji bölümi, Feridäniň Stambula gaýdyp gelmegi bilen başlanýar we ilki başdaky söýgüsi bolan Kamrana duşmagy we onuň bilen täzeden birigip, durmuş gurmaklary bilen gutarýar.


text:
2017-06-01
«Türkmenistan: altyn asyr» elektron gazeti
Belli paleontolog Aman Nigarowyň «Türkmenistanyň gadymy pilleeri» atly kitaby çapdan çykdy
27.05.2017
Türkmenistanyň Döwlet medeni merkeziniň Döwlet muzeýinde Daşky gurşawy goramagyň bütindünýä gününe bagyşlanan çäre geçirildi. Oňa biolog alymlar, döwlet tebigy goraghanalarynyň işgärleri, Magtymguly adyndaky TDU-nyň, Halkara nebit we gaz uniwersitetiniň biolog mugallymlary, şeýle hem talyp ýaşlar gatnaşdylar.
Ylmy işgärler ekologiýa we biologik köpdürliligi goramak meselelerine bagyşlanan çykyşlarynda türkmen tebigatynyň ösümlik we haýwanat dünýäsiniň genetiki gaznasyny, onuň «Gyzyl kitaba» girizilen görnüşlerini saklap galmagyň möhümligini nygtadylar.
Duşuşygyň çäklerinde tanymal halkara bilermeni, ýurdymyzyň esasy paleontilog alymy, Döwlet muzeýiniň uly ylmy işgäri Aman Nigarowyň «Ylym» neşirýatynyň türkmen, iňlis we rus dillerinde çap eden «Türkmenistanyň gadymy pilleri» atly kitaby bilen tanyşdyrylyşy boldy. Kitapda teswirleme bölüminden başga-da Türkmenistanda pilleriň üç görnüşiniň ýaşandygyny subut edýän fotosuratlar we olaryň galyndylarynyň tapylan ýerleriniň kartashemalary ýerleşdirilipdir. Neşir paleontologlar, biologlar, geologlar, ýokary okuw mekdepleriniň mugallymlarydyr talyplary, şeýle hem okyjylar köpçüligi üçin gyzykly bolsa gerek.
Ýarym asyrlyk ylmy işiniň netijesi bolan täze işi bilen tanyşdyranda Aman Nigarowiç kitaba ekspedision barlaglaryň netijeleriniň, Günbatar Türkmenistanda suw howdanlarynyň gurluşygynda, Amyderýanyň kenarlarynda, Hazar ýarym adasynda we ýurdumyzyň beýleki künjeklerinde tapylan bu jandarlaryň süňkleriniň bölekleriniň ýazgylarynyň girizilendigini belledi. Işde paleontologik materialyň tapylan gatlaklarynyň ýaşy barada anyk maglumatlar getirilýär, gadymy pilleriň ýurdumyzyň çäklerinde ýaşan döwriniň-bir million ýyldan 200250 müň aralygyndaky döwrüniň tebigaty we howasy barada hem gürrüň berilýär.
Işine berlen halypa, ýüzden gowrak monografiýanyň awtory, ýarym asyr bäri paleontologiýa bilen meşgullanyp gelýän A. Nigarow 1943-nji we 1952-nji ýyllarda ýurdumyzyň günorta-günbatarynda geçirilen geologik agtaryşlarda olaryň galyndylarynyň ilkinjileriniň tapylandygyny gürrüň berdi. A. Nigarow meýdanlarda gözleg işlerini geçirdi, tapyndylary ýygnady we zaýalanmakdan gorap saklady, muzeýde görkezmek üçin olary täzeden düzdi, ýyganan maglumatlaryny sistemalaşdyrdy. Russiýaly alym I.A. Dubrowo onuň awtordaşy we kärdeşidir.
Kitap Türkmenistanyň Döwlet medeni merkeziniň ýardam bermeginde «Dragon Oýl (Türkmenistan) Ltd» kompaniýanysynyň hemaýatkärliginde neşir edildi. Döwlet muzeýiniň zallarynda kitapda beýan edilen paleontologik tapyndylaryň birnäçesi-türkmen tokaý pili diýlip atlandyrylan gadymy piliň kelleçanagy, hazar pili diýilýäniniň äňiniň bölekleri we ahyrky dişi, şeýle hem günorta piliniň dişiniň syrçasynyň bölegi bar. Muzeý dürli tematiki sergileri, şeýle hem ylmy-amaly maslahatlary we çagalardyr ýetginjekler üçin dürli aň-bilim bäsleşiklerini gurnap wajyp medeni-magaryf we ylmy işi ýerine ýetirýär.
Ýelena DOLGOWA


text:
Habarlar 1 ýanwar 2018
Medeniýet
Heýkeltaraş Saragt Babaýewe «Hormatly il ýaşulusy» diýen adyň dakylmagy mynasybetli dabaraly çäre geçirildi
Ussada hormat goýmaga hökümetiň agzalary, görnükli medeniýet we sungat işgärler, onuň şägirtleri we döredijiliginiň janköýerleri ýygnandylar. Ýygnananlar S.Babaýewiň türkmen halkynyň döredijilik däplerini ösdürmäge, bagtyýarlyk döwrümizi sungatyň dilinde wasp etmäge, paýtagtymyzyň binagärlik gözelligini artdyrmaga, zehinli ýaşlary terbiýelemäge, şägirtleri ýetişdirmäge goşan aýratyn goşandyny belläp, sungat ussadyna iň gowy gutlaglaryny aýtdylar. Oňa geljekde täze üstünlikleri arzuw etdiler.
Jemgyýet
Täze, 2018-nji ýyly belent sepgitlere ýetmek arzuwlary bilen garşylaýarys!
Ministrler Kabinetiniň 29-njy dekabrda geçirilen mejlisinde hormatly Prezidentimiz Gurbanguly Berdimuhamedow geçen ýylda ýerine ýetirilen işleri gysgaça jemläp, oňa oňyn baha berdi. Döwlet Baştutanymyzyň belleýşi ýaly, tebigy gazy iri öndüriji bolup durýan Türkmenistana häzirki çylşyrymly şertlere uýgunlaşmak we ösüş depginlerini saklamak başartdy. Mundan başga-da, ýurdumyzyň senagat toplumyny köpugurly esasda ösdürmek boýunça durmuşa geçirilýän çäreler işjeňleşdirildi, tebigy gazyň çykarylýan möçberlerini artdyrmak, täze turbageçirijileri gurmak, tebigy serişdeleri özleşdirmek, ykdysadyýetimiziň döwlete dahylly bolmadyk pudagyna — telekeçilige goldaw bermek boýunça giň möçberli maksatnamalar kabul edildi.


text:
Türkmenleriñ gozgalañ basyp ýatyrmakda
ýakasyny tanadan Gen. Madritovyñ
Etrek-Gürgen ýörişi
1916-nji ýylyñ 25-nji iýunynda fronta adam ýygnamak boýunça patyşanyñ gysyşy hasam artip ugraýar. Zakaspiniñ paýyna 15 müñ adamynyñ düşýändigini Daşkent habar berýär. Türkmenler urşa ýekeje-de adam bermejekdiklerini aýdyp, açykdan-açyk, patyşanyñ emeldarlaryna garşy baş göterýärler. 1916-njy ýylyñ august aýyndan başlap Etrekde ýaşaýan orsýet raýaty çarwa Türkmenler Gürgene göçýärler. Maksudlunyñ habar bermegine görä Güren (häzirki Kümmetgowuz) bilen Seññersowadyñ arasyna 1600 öýli Türkmen göçüp gelipdir. Çekişlerde, Gurban göz grawul hanasyny basyp alan Türkmenler 2 esgeri öldürip, 3-isini ýaralaýarlar. Çat-daky Ýomutlar ol ýerden geçýäñ Astrabat-Aşgabat telegeraf simlerini goparyp, dikilen direkleri ýykýarlar. Gozgalañ has möç alan wagtynda ýene köp sany Türkmen Gürgene göçüp gelýär. Şagadamdan 2000 müñden gowrak öý, Gürgene göçürilýär.
1-nji jahan urşunyñ bir tarapynda Almanlar bilen Osmanly döwleti birleşip, Ruslara garşy söweşýärdiler. Osmanly halyfaty, musulmanlary birleşige we olary kapyrlaryñ garşysyna urşmaga çagyrş edýärdi. Şeýle propagandanyñ uwjy Türkmen topragyna-da gelip ýetýär. Esasan İstanbulda ýokary harby bilim alan we ýokary çine/derejä eýe bolan Nurberdi hanyñ agtygy-Dykma serdaryñ ogly Oraz serdar, Seýitmyrat Öwezbaý we Hajymyrat ýaly ofisserler Orsýet patyşasynyñ gullugynda bolsalar-da olar Türkleriñ we Almanlaryñ hemaýatyna bil baglap, garaşsyz Türkmen döwletini döretmäge syýnanşýardylar.
Gürgene göçüp baran Türkmenleriñ arasynda 1916-njy ýylyñ sentýabrynda Orsýet patyşasyna garşy gozgalañ başlanýar, bu hereketlere Babagylyç, Mergen arçyn dagy ýolbaşçylyk edýär. Gürgeniñ hasylly topragyna 1913-nji ýyldan başlap ýedi müñ töweregi rus işçileri-Malaganlar göçürlip getirilip, gowý ýerlerde ýerleşdirlipdi. Olaryñ arasynda Koçilan ýaly ermi, Omçaly, Başýuska, Garasu obalarynda Türkmenleriñ ekeran ýerlerini almakda ýakalaryny tanadypdy, olara Orsýetiñ Astrabatdaky konsuly berk goldaw berýärdi. Dörän ýagdaýdan peýdalanyp, Gürgen Türkmenleri, Etrekden göçüp gelen doganlarynyñ, patyşa zulmyna garşy göreşine ýardam berip başalaýarlar. Taryhçy Bibi Lugaşovanyñ hem-de H.Ataýeviñ maglumatlaryna görä giýñ ýaýran bu gozgalaña Babagylyç, Şyýhy Düýeji we Esen han ýolbaşçylyk edip, Ruslara birnäçe gezek berk zarba urmagy başaryp, ruslaryñ ok-ýarag we azyk daşaýan kerwenini talamagy başarýarlar. Türkmenleriñ gozgalañy, 1916-njy ýylyñ oktýabr, noýabr aýlarynda hasam güýjeýär.
1905-nji ýylda Britanýa-Orsýet arasynda baglaşylan ylalaşyk esasynda Eýranyñ demirgazygyna kontrollyk etmegi Ruslar gazandylar, olar Hazar ýakasyndan tä Çata çenli ençeme harbi merkezlerini döredýärler. Rus saldatlary arkaýyn Gürgen Türkmenleriniñ arasynda manýover berýärdiler, eýläp-beýläk hereket edýärdiler. Türkmenleriñ bu gezekgi gozgalañy basyp ýatyrmak üçin Türküstanyñ gubernatory Kropatkin, Syrderýa oblastynyñ gubernatory general Madritovy Gürgene iberýär. Agyr ýaraglar, plemutlar we toplar bilen ýaraglanan Madritovyñ atrýadyna Astrabatda gulluk edýäñ polkovnik Tabavov, Gürgende gulluk edýän polkovnik Strýalkoskiniñ topary-da goşulýar.
Misiýanyñ ilkinji maksady gozgalaña ýolbaçylyk edýäñ Türkmenleri ýok etmek, olaryñ ok-ýaragyny almak, mal-garalaryny talamak we fronta adam ýygnamak diýilip yglan edilýär. Misýanyñ ýörişi ilerden-gaýrak, ýagny Etrekden, Gürgene, günbatardan-gündogara ýagny Çekişlerden Astrabada çenli bellenýär. Bu ýereler zarba urmak üçin niýetlenen üç rota bir wagtda hüjüme başlamly edilýär.
General Madritovyñ goşuny 4-nji dekabrda Astrabadyñ etegindäki Akgalany basyp alýar we ol ýerde harby karargäh döredilýär. Madritovyñ ýolbaşçylygyndaky goşun nirä barsa ýakyp-ýykýardylar, adamlary esir alyp, mal-garalary talaýardylar. Annamuhammet Garaş hanyñ ogly Han Ýomudyñ habar bermegine görä Madritovyñ operatsiýasynda 5 müñ at, 100 müñ goýun, haly, keçe we kümüş talanýar, Madritovyñ öz. 64 put kümiş, 82 sany haly talaýar.[1]
Tiz wagtyñ içinde basylyp ýatyrlan Türkmenleriñ gozgalañyndan soñra, talanan mal-garalaryñ Orsýete alnyp gidilmegi barasynda 1917-nji ýylyñ 4-nji ýanvarynda üç sany komitet işe başlaýar. Eýranyñ Daşary işler ministerliginde saklanýan ahiv dokumetlerde, Ruslar Türkmen topragyny basyp almagy, Gürgen Türkmenlerini Zakaspiýe göçürmegi, Gürgen derýasyny araçäk edip bellemegi we Akgalada gümrük hana döretmegi makasat edinipdirler.
Gürgeniñ baý topragy, urşa gatnaşan harbylara minnetdarlyk üçin paýlanyp berilmelidigi barasynda Türküstanyñ harby gubernatory maýor Sobors ýörite perman çykarýar.
Türkmenleriñ şeýle talanmagyna, horlanmagyna göz ýumup durup bilemdiklerem bolupdyr. Rus goşunynda gulluk eden we polkovik derejesi alan Annamuhamet ogly Han Ýomut, Türkmenleriñ wekili hökmünde Aşgabat oblast komissaryna telegramma ýolap, Türkmen topragyndaky harby operatsiýanyñ haýa etmän ýatyrylmagyny, talanan mal-garalaryñ eýelerine berilmegini, ýörişde ziýan görenlere garamat tölenmegini berk talap edýär. «Türkmenleriñ arasynda häzir açlyk höküm sürýär, gadagan edilen Türkmenler bilen söwda işiniñ gaýtadan ýola goýulmaly, bu işi Gürgen goşun komandiri ýerine ýetirmeli» diýip, Türkmenleriñ wekili Han Ýomut telegrammasynda nygtaýar.
Türkmenleriñ göwnini tapmak, olaryñ indiki gozgalanynyñ
öñüni almak makasady bilen, aýry trapadan Orsýetde patyşa garşy boýlan gozgalañlaryñ möç almagy netijesinde Türkmenlere garşy edilen jenaýatyñ öwezini doldurmaga çalyşylmaýardy. Aşgadaky
dokumetde-parsça- rus goşunynyñ Gürgenden çykarylmagy we ýetirlen ziýanlaryñ öweziniñ doldurulmagy barasynda komisýanyñ
Eýranyñ Milli Arhiv merkeziniñ
dokumentlerinden
[1] Turkmenovedeniýa jurnaly Aşgabat 1927. Nr.1. s.15


text:
«Hoşzaman» guşçulyk fermasy 2004-nji ýylda Türkmenistanda goňşy ýurtlar bilen söwda etmek maksady bilen esaslandyryldy. «Hoşzaman» kompaniýasy hyzmatdaş hökmünde Oýunlara gatnaşýan işgärleriň we meýletinçileriň iýmit üpjünçiligi maksatnamasy üçin 80 000 sany şokolad we meýletinçileriň sowgatlyk torbasy üçin 10 000 guty süýji bilen üpjün eder.
Hytaýyň «Huawei Tech. Investment Co., Limited» kompaniýasy hem Ýapyk binalarda we söweş sungaty boýunça V Aziýa oýunlaryna resmi hemaýatkäri boldy.
«Huawei Tech. Investment Co., Limited» kompaniýasy dünýäde ykjam aragatnaşyk tehnologiýalarynyň öňdebaryjy üpjün edijileriniň biri bolup, sazlaşykly işleri alyp barmaga, innowasiýalary girizmäge çalyşýan we hyzmatdaşlyga açyk kompaniýadyr.


text:
Hormatly halkara sergisine we ylmy maslahatyna gatnaşyjylar!
Gadyrly myhmanlar!
Sizi «Türkmenistanyň energetika senagatynyň ösüşiniň esasy ugurlary» atly halkara sergisiniň we ylmy maslahatynyň açylmagy bilen tüýs ýürekden gutlaýaryn! Siziň ähliňize berk jan saglyk, ýurdumyzyň energetika senagatyny has-da ösdürmek ugrunda alyp barýan işleriňizde uly üstünlikleri arzuw edýärin!
Berkarar döwletimiziň bagtyýarlyk döwründe ýurdumyzyň ykdysadyýetini ýokary depginler bilen döwrebaplaşdyrmaga, türkmen halkynyň hal-ýagdaýyny gowulandyrmaga, welaýatlarymyzy durmuş-ykdysady taýdan toplumlaýyn ösdürmäge gönükdirilen giň gerimli özgertmelere badalga berdik. Bu özgertmeleri durmuşa geçirmegiň hukuk binýady hökmünde kabul edilen «Türkmenistanyň Prezidentiniň obalaryň, şäherçeleriň, etraplardaky şäherleriň we etrap merkezleriniň ilatynyň durmuş-ýaşaýyş şertlerini özgertmek boýunça 2020-nji ýyla çenli döwür üçin rejelenen görnüşdäki Milli maksatnamasy» we «Türkmenistanyň durmuş-ykdysady ösüşiniň 2011-2030-njy ýyllar üçin Milli maksatnamasy» ýurdumyzy geljekde ösdürmäge gönükdirilen ynamly ädimleriň aýdyň subutnamasydyr.
Oba milli maksatnamasyna laýyklykda, ýurdumyzyň ähli welaýatlarynda dürli maksatly binalaryň we desgalaryň ýüzlerçesi gurlup, ulanmaga berildi we birnäçesiniň gurluşygy häzirki döwürde güýçli depginler bilen dowam etdirilýär.
Ulanmaga berlen desgalaryň we binalaryň kadaly işlemegi üçin bolsa, beýleki amatlyklar bilen bir hatarda, ilkinji nobatda, elektrik energiýasy zerur bolup durýar.
Şu zerurlyklardan ugur alnyp, «Türkmenistanyň elektrik energetikasy pudagyny ösdürmegiň 2013-2020-nji ýyllar üçin konsepsiýasy» kabul edildi. Bu resminamada 2020-nji ýyla çenli döwürde ýurdumyzyň dürli welaýatlarynda jemi 14 sany elektrik stansiýasyny gurmak göz öňünde tutulýar.
Şunuň bilen birlikde, pudaga täze tehnologiýalary, netijeli we öndürijilikli işleýän enjamlary ornaşdyrmak, elektrik energiýasynyň önümçiliginde daşky gurşawy goramaga gönükdirilen çäreleri durmuşa geçirmek, Günden we ýelden elektrik energiýasyny öndürmek bilen bagly meseleler döwletimiziň öňünde duran möhüm wezipeleriň biridir.
Konsepsiýanyň durmuşa geçirilmegi bilen, geljekde elektrik energiýasynyň öndürilişi düýpli artdyrylar. Ýakyn wagtlarda obalarda, şäherçelerde, etrap merkezlerinde energiýa paýlaýjy ulgamlaryň, transformator beketleriniň durky düýpli täzelener.
Biz energetika pudagyny durnukly ösdürmek bilen, dünýä bazarlarynda uly isleg bildirilýän elektrik energiýasynyň eksportuny yzygiderli artdyrýarys. Mary döwlet elektrik stansiýasyndan Owganystanyň serhedine çenli gurlan ýokary woltly howa elektrik geçirijisi, Lebap welaýatynda gurlan Lebap döwlet elektrik stansiýasy goňşy ýurtlara iberilýän elektrik energiýasynyň möçberini birnäçe esse artdyrmaga mümkinçilik berer. Häzirki döwürde transmilli elektrik geçirijileri möhüm ykdysady we geosyýasy ähmiýete eýe bolup, olar sebitde parahatçylygy we durnuklylygy pugtalandyrmaga, döwletleriň arasyndaky hyzmatdaşlygy ösdürmäge ýardam berýär.
Gadyrly dostlar!
Ýakyn geljekde ýurdumyzyň welaýatlarynda guruljak döwrebap we ýokary tehnologiýalar bilen üpjün edilen häzirki zaman gaz turbinaly elektrik stansiýalarynyň işe girizilmegi bilen, energetika pudagynyň maddy-enjamlaýyn binýady has-da pugtalandyrylar.
Häzirki wagtda ýurdumyzda gaz turbinaly elektrik stansiýalaryny mundan beýläk-de döwrebaplaşdyrmaga we täzelerini gurmaga gönükdirilen giň möçberli taslamalar durmuşa geçirilýär, täze elektrik geçirijileri, paýlaýjy ulgamlar gurulýar. Paýtagtymyzda hem-de tutuş ýurdumyzda energiýa üpjünçilik we daşky yşyklandyryş ulgamlaryny täzelemek işleri alnyp barylýar. Energetika senagatynda pudaklaýyn taslamalary durmuşa geçirmekde in täze, energiýa tygşytlaýjy tehnologiýalary, ýokary netijeli, ygtybarly enjamlary ulanmak ýurdumyzyň energetika pudagynyň esasy wezipeleriniň biridir.
Hormatly myhmanlar!
Şu günki geçirilýän halkara sergisinde we ylmy maslahatynda Türkmenistanyň energetika pudagynyň ýeten sepgitlerine göz ýetirmek, pudagyň öňünde durýan derwaýys meseleleri, geljekki ösüş meýilnamalaryny, täze tehnologiýalary ornaşdyrmak boýunça özara bähbitli taslamalary ara alyp maslahatlaşmak, ýurdumyzyň kärhanalaryna köpsanly daşary ýurt kompaniýalary bilen özara bähbitli hyzmatdaşlyk etmegiň ugurlaryny kesgitlemek üçin giň mümkinçilikleriň dörejekdigine berk ynanýaryn!
Mähriban adamlar!
Hormatly halkara sergisine we ylmy maslahatyna gatnaşyjylar!
Sizi «Türkmenistanyň energetika senagatynyň ösüşiniň esasy ugurlary» atly halkara sergisiniň we ylmy maslahatynyň açylmagy bilen ýene-de bir gezek tüýs ýürekden gutlaýaryn! Size berk jan saglyk, maşgala abadançylygyny, alyp barýan işleriňizde uly üstünlikleri arzuw edýärin!
Türkmenistanyň Prezidenti Gurbanguly Berdimuhamedow.


text:
7-nji dekabrda Türkmenistanyň Prezidenti Gurbanguly Berdimuhamedow Aşgabat boýunça iş saparyny amala aşyryp, şäheriň merkezi köçeleriniň abadanlaşdyrylyşy bilen tanyşdy.
Awtobusly amala aşyrylan iş saparynyň barşynda döwlet Baştutany Aşgabadyň doly abadanlaşdyrylan künjeklerini, ak mermere beslenen binalary, ýol-ulag düzüminiň desgalaryny synlap, birnäçe teklipleri aýtdy we tabşyryklary berdi.
Döwlet Baştutany şäher meýdançalarynyň we ulaglaryň möçberleriniň artýandygyny nazarda tutup, paýtagtymyzyň ýol-ulag düzümini ösdürmek boýunça zerur çäreleriň görülmelidigini belläp, bu babatda ýerasty we ýerüsti geçelgeleri, köp zolakly köprüleri we duralgalary öz içine alýan degişli düzümi sazlaşykly ösdürmegiň zerurdygyna ünsi çekdi.
Şäheriň merkezinden demirgazyga tarap uzaýan durky täzelenen şaýoluň ugry bilen barýarka, milletiň Lideri ulag ulgamynyň ýolagçylar we sürüjiler üçin ýol hereketiniň howpsuzlygyny üpjün etmäge mümkinçilik berýän ýörite elektron ulgamyň sazlaşykly hereketini hemişe gözegçilikde saklamagy tabşyrdy.
Türkmenistanyň Prezidenti ýolugra paýtagtyň çäklerinde gurluşygy alnyp barylýan desgalardaky işleriň gidişi bilen tanyşdy. Häzirki döwürde Aşgabatda guralýan dürli maksatly binalar, senagat desgalary we belent ýaşaýyş jaýlary durmuş-ykdysady, binagärlik-çeperçilik, ylmy-tehniki ösüşiň wezipelerini nazara almak bilen şäheriň çäklerini toplumlaýyn ösdürmek meýilnamasyna laýyk derejede alnyp barylýar.
Soňra döwlet Baştutany Halkara howa menzilinde alnyp barylýan işler bilen tanyşlygyň barşynda bu ýerde döredilýän şertleriň häzirki zamanyň ruhuna we Türkmenistanyň hemişelik Bitaraplyk derejesiniň 20 ýyllyk toýuna gelýän köp sanly daşary ýurtly myhmanlara degişli hyzmatlary berjaý etmek kadasyna laýyk gelmelidigini nygtady.
Soňra Türkmenistanyň Prezidenti we onuň egindeşleri awtobusda paýtagtymyzyň demirgazygyndan günorta tarap ugur aldylar. Milletiň Lideri paýtagtyň yşyklandyryş ulgamyna aýratyn üns berilmelidigini belledi.


text:
Aktual analiz
Rohiniýany we Rohiniýadaky “watansyz” musulman azlygy bilen 2000-nji ýyllaryň başynda tanyşypdym
2000-nji ýyllarda Mýanmadaky harby hunta dolanşygynyň ýurtda demokratiýa we pikir azatlygyny basgylaýandygy baradaky habarlar halkara habar gulluklarynda beýan tapypdy. Şondan soň işim sebäpli Mýanma gitdim. Ýurt harby hunta tarapyndan dolandyrylýardy. Emma dogrusyny aýtsam žurnalist hökmünde uly basyş görmedim. Şol ýyllarda öý tussaglygynda bolan, häzirki döwlet Ýolbaşçysy Ang San Su Çi bilen duşuşmagyň ýollaryny tapypdyk.
Günbatar tarapyndan demokratiýa gahrymany hökmünde görkezilen hanym Çi dogursy milletçi çepçi düşünjäniň täsiri astyndady. Näme üçindir günbatar ony görmediksireýärdi. Eýsem milletçi çepçi hassalygyndan iň agyr zyýany günbatar dünýäsi çekipdi.
Gitler tarapyndan 1930-njy ýyllarda Germaniýada başladan milletçi çep, ýagny natsizm Ýewropada we dünýäde millionlarça adamyň janyny aldy.
Natsizm hassalygy bütin Ýewropada ýaňadandan ýaýraýar. Germaniýada diňe bir Sosial demokratlaryň, ýaşyllaryň we çepçi toparlaryň arasynda däl, sagçylaryň arasynda-da milletçi çep düşünje barha ýaýbaňlanýar.
Federal Kansler Angela Merkeliň saýlaw kampaniýasynda aýdan sözleriniň Adolf Gitleriň çykyşlary bilen deňeşdirilende arasyndaky meňzeşlikleriň sizi hem geň galdyrjakadygyna doly ynanýaryn. Şol ýaramaz düşünje gynansagam beýleki Ýewropa ýurtlarynda-da ýaýbaňlanýar.
Şol sebäpli “Demokratiýanyň sallançagy we günbatar medeniýetiniň mirasdary” bolmak bilen öwünýän Günbatar Ýewropa, hususanda ÝB Mýanma döwletiniň edýän yzgiderli gyrgynçylygyny we genosidini görmeýär, görüp bilmeýär.
Ýewropanyň we ÝB-niň 2000-nji ýyllaryň başynda Mýanmada adamlaryň pikirlerini gypynçsyz beýan edip bilmeýändigi sebäpli basyş edendigine garamazdan, şu günki günde edýän genosidine synçy bolup galmagynyň sebäbi nämekä eýsem?
Dünýäde abraýly orun eýeleýän Nobel baýragy topary gyrgynçylyk buýrugyny beren Mýanmanyň Prezidenti hanym Aung Su Çiniň alan baýragy barada maslahat geçirermikä?
Türkiýäniň Prezidenti R.T.Erdogan Bangladeşiň hökümetinden Arakanlylary bosgun hökmünde kabul etmegini isledi. Erdogan bosgunlaryň ähli çykdajylarynyň Türkiýe tarapyndan beriljekdigini hem beýan etdi. Eýsem arakanlylaryň golaýynda Malaýziýa we İndoneziýa bar. İkisem musulmanlaryň hökmürowan bolan ýurtlary.
Şu günki günde dünýäniň esasy ykdysady güýçlerine eýe bolan Pars aýlagynda ýerleşýän ýurtlardan hiç hili reaksiýanyň bildirilmezligi yslam we musulmanlar üçin utandyryjy waka.
Arakanlylar dünýäniň iň esasy “watansyz” azlygy. Çagalary üçin şahadatnama, gaçmak üçin pasport, hukuklaryny gözläre kazyýet ýaly başlangyç adam hukuklarynyň ählisinden mahrum. Olar, Mýanma garaşsyzlygyny yglan eden gününden bäri 60 ýyldan bäri şol hukuklaryň ählisinden mahrum.
Azyk önümlerini tapmakda kynçylyk çekýän musulmanlaryň ýaşaýan sebitinde birdenkä gymmat bahaly ýaraglar bilen üpjün edilen “Rohingiýa azat ediji goşuny” atly gurama ýüze çykdy. Aksiýalary guraýyş usullary günbatarly terror guramasy DAIŞ-e diýseň meňzeş. Mýanmanyň harby goşuny bilen şol terror guramasy çaknyşýar. Emma näme üçindir ölýänleriň ählisi asuda ilatdan. Entek öli ýa-da diri ele salynan ýekeje terrorçy hem ýok.
Soňky çaknyşykda bolşy ýaly ýene-de bir gezek iň agyr ýigini asuda ilat çekdi. Azyndan 3 müň sany arakanly musulman pida boldy. Harby goşun basyşy güýçlendirýär. Tas günde 20 oba ýakylýar. Çekilýän ýitginiň mukdaryny bilmek mümkin däl. Ozal çaknyşyklaryň başlamagyndan bäri 2-3 müň adamyň ýogalandygy habar berilipdi. Emma ol diňe anyklanan san.
Emma şol san hem hakykaty beýan etmeýär. Çünki golaýda diňe bir Buthidaung etrabyndaky birnäçe oba 1500-e golaý adamyň gyrylandygy garaşsyz habar gulluklary tarapyndan habar berildi. Uly obada 400 adam galypdyr. Galanlary bolsa diriligine ýakylypdyr.
Mýanmanyň harby goşunynyň gyrgynçylyk usuly şeýle: İlki obalara ýaraglar we paltalar bilen barýarlar. Öldürip bilen adamlaryny öldürýärler. Esgerlere budistler hem kömek edýar. Galanlar obadan gaçmaga synanşýar, emma goşunyň obanyň daşyna gömen minalaryny basyp, maýyp bolýarlar. Esgerler bolsa bukuda garaşýar. Gaçanlara raketa bilen od açylýar. Soň obalary ýakýarlar. Ýaralylaryň esasy böleginde 3-nji derejeli ýanyk bar.
Häzirki wagtda Mýanmada galan musulmanlaryň 70-80 göterimi zenanlardan we çagalardan ybarat. Maungdaw we Buthidaung şäherleriniň ýaşlarynyň we erkekleriniň esasy bölegi Bangladeşe, Malaýziýa gaçdy. Obalarda zenanlar we çagalar galdy.
Maungdaw Bangladeşe diýseň ýakyn. Ol ýerde ýaşaýanlar serhede tarap gaçýar. Emma ol ýerde soýdaşlary bolan Bangladeş döwleti serhedi açmaýar. Bitarap zolaga sygynanlaryň sany diýseň köp. Serhede ýakyn bolmadyk ýerlerden gaçanlar tokaýlyklarda gizlenýärler.
Serhede baranlary Bangladeş esgerleri yza serpikdirýär. Mýanmanyň esgerleri bolsa çem gelen ýere od açýar.
Bu wagşylygy Türkiýeden başga haýsydyr bir ýurduň gün tertibine getirmezligi adamzat üçin utandyryjy ýagdaý. Türkiýäniň Prezidenti Erogan gurban baýramynda dünýä liderleri bilen telefon arkaly gepleşik geçirip, gyrgynçylygyň halkara jemgyýetçiligi tarapyndan bes edilmegi üçin iş alyp bardy.
BMG-nyň gyrgynçylygyň öňüni almak üçin gyssagly işe girişip, netijeli başlangyçlar etmegini tama edýäris.
Mýanmanyň tejribesiz lideri hanym Çi, başladan gyrgynçylygynyň ýurdunyň täze bir güýç hasaplaşygyna öwürendigine göz ýetirmeýär. Ol göz ýetiren mahaly häzirki wagtda musulmanlary öldürýän budistleriň ölüm habarlaryny ýazaýmasak.


text:
Dubaý peselýär Türkiýe özgerýär
Fuarda beýän edilen hasabat BAE-niň gozgalmaýan emläk pudagyndaky ýagdaýyny ýüze çykardy
Şu ýyl Dubaýda 16-njy gezek geçirilýän Cityscape Global 2017 fuarynda firmalara ilkinji gezek fuaryň çäginde satuwlara rugsat berildi.
Emma satuwlar diňe Dubaýda iş alyp bärýan karhanalara rugsat berildi.
Fuarda beýän edilen hasabat BAE-niň gozgalmaýan emläk pudagyndaky ýagdaýyny ýüze çykardy.
Hasabata görä BAE-de gurluşygy dowam edýän we gymmady 227,9 milliard dollar bolan 7878 gurluşyk taslama bar.
Dubaýdaky 2812 taslamanyň gymmadynyň bolsa 121,1 milliard dollara ýetýär.
Taslamalara bolan talabyň azlygy sebäpli gozgalmaýan emläk pudagyndaky satuwlar az, bu ýagdaý bolsa ýurdyň ykdysadyýetine ýaramaz täsir ýetirýär.


text:
Habarlar 6 march 2017
Wakalaryň jümmüşinde
Prezidentler Gurbanguly Berdimuhamedowyň we Şawkat Mirziýoýewiň arasyndaky gepleşikler
Iki dostlukly ýurduň Döwlet baýdaklary bilen bezelen Aşgabadyň Halkara howa menzilinde özbek Liderini resmi adamlar garşyladylar. Haly düşelen ýodajygyň ugrunda Özbegistanyň Baştutanynyň gelmeginiň hormatyna Hormat garawuly nyzama düzüldi. Asylly däbe görä, milli lybasly oglan we gyz belent mertebeli myhmana duz-çörek hödürlediler we gül desselerini gowşurdylar.
Hyzmatdaşlyk
Awazada deňiz serişdeleriniň dolandyrylyşyna bagyşlanan halkara okuw maslahaty badalga aldy
Okuw maslahatynyň açylyş dabarasynda bellenilişi ýaly, Hazar bilen baglanyşykly meseleler Türkmenistanyň daşary syýasatynyň, açyklyk we hoşniýetli goňşuçylyk ýörelgelerine, milli we umumy bähbitleri, deňhukukly özara bähbitli hyzmatdaşlygy nazara almaga esaslanýan möhüm ugurlarydyr. Olara hormatly Prezidentimiz Gurbanguly Berdimuhamedow tarapyndan tassyklanylan “Bitarap Türkmenistanyň daşary syýasat ugrunyň 2017-2023-nji ýyllar üçin Konsepsiýasynda” hem uly ähmiýet berilýär. Konsepsiýanyň esasy ugurlarynyň hatarynda oňyn we netijeli sebitleýin hyzmatdaşlygyň ösdürilmegi, Hazarýaka döwletleri bilen dostlukly gatnaşyklaryň pugtalandyrylmagy durýar.
Jemgyýet
Amyderýanyň üstünden geçýän köprüleriň açylmagynyň öň ýanynda bu waka bagyşlanyp owadan bezelen neşir çapdan çykdy
Amyderýanyň kenarlaryny birleşdirýän bu täsin inženerçilik – tehniki desga abadançylygyň we ösüşiň, giň halkara hyzmatdaşlygyna, halklaryň ýakynlaşmagyna ymtylyşyň aýdyň alamaty bolup durýar.
Resmi habar
Türkmenistanyň Prezidenti Kararlara gol çekdi
*** Ýurdumyzyň himiýa pudagynyň öňünde goýlan wezipeleri durmuşa geçirmek hem-de oba hojalyk önümlerini öndürijileri mineral dökünler bilen üpjün etmek maksady bilen, Türkmenistanyň Prezidenti Karara gol çekdi. Resminama laýyklykda, “Türkmenhimiýa” döwlet konsernine düzüminde 24 göterim fosfor bolan 30 000 tonna suprefos dökünini satyn almak barada Özbegistan Respublikasynyň “Uzsanoateksport” paýdarlar jemgyýeti bilen şertnama baglaşmaga ygtyýar berildi.
Wakalaryň jümmüşinde
Hormatly Prezidentimiz Gurbanguly Berdimuhamedow KHBS-niň öňünde çykyş edip, türkmen-özbek gepleşikleriniň netijelerine umumy baha berdi
Hormatly Prezidentimiziň nygtaýşy ýaly, bu Şawkat Miromonowiç Mirziýeýewiň özbek döwletiniň baştutany hökmünde Türkmenistana ilkinji resmi sapary boldy. Gepleşikleriň barşynda ikitaraplaýyn gatnaşyklaryň ýagdaýy ara alnyp maslahatlaşyldy, özara gyzyklanma döredýän halkara meseleleriniň birnäçesi boýunça pikir alşyldy. Syýasy, söwda-ykdysady we medeni-ynsanperwer ulgamlarda hyzmatdaşlygymyzy kesgitleýän ikitaraplaýyn resminamalaryň toplumyna gol çekildi.
Ylym
Türkmen talyplary halkara matematika ders bäsleşiginiň bürünç baýragynyň eýeleri
Her ýyl geçirilýän intellektual bäsleşik zehinli ýaşlary ýüze çykarmaga, barlag işlerini höweslendirmäge hem-de ylym-bilim ulgamynda halkara gatnaşyklaryny pugtalandyrmaga gönükdirilendir.
Wakalaryň jümmüşinde
Aşgabat we Daşkent elektrik energiýanyň Gündogar Aziýa iberilmeginiň taslamasy boýunça hyzmatdaşlygy işjeňleşdirmegi maksat edinýär
Durnukly energetika babatda gürrüň Türkmenistanyň we Özbegistanyň sebitdäki iri möçberli energetika taslamalaryny durmuşa geçirmäge gatnaşmagy barada barýar. Şol taslamalaryň hataryna, ilkinji nobatda, Türkmenistan-Özbegistan-Gazagystan-Hytaý gaz geçirijisiniň taslamasy degişlidir. Mundan başga-da, biz Türkmenistan-Özbegistan-Täjigistan-Owganystan-Pakistan ugry boýunça Merkezi Aziýadan Günorta Aziýa elektroenergiýany ibermek boýunça taslamanyň çäklerinde hyzmatdaşlygymyzy işjeňleşdirmäge taýýardyrys diýip, türkmen Lideri habar berdi.
Wakalaryň jümmüşinde
Türkmenistan we Özbegistan Merkezi Aziýada howpsuzlyk meseleleriniň çözülmegi ugrunda tagallalaryny birleşdirýärler
Döwlet Baştutanlary parahatçylygy, durnuklylygy we howpsuzlygy pugtalandyrmak meselelerine möhüm ornuň berlendigini nygtadylar. Taraplaryň ikitaraplaýyn görnüşde bolşy ýaly, halkara guramalarynyň çäklerinde-de halkara terrorçylygyna, ekstremizme, serhetüsti guramaçylykly jenaýatçylyga, neşe serişdeleriniň bikanun dolanyşygyna garşy hereket etmek ýaly wajyp meseleleri çözmek ugrunda özara gatnaşyklaryny ýygjamlaşdyrmagy ylalaşandyklary bellenildi. Merkezi Aziýada parahatçylygy we howpsuzlygy berkitmek meselelerinde ýurtlarymyzyň eýeleýän orny üýtgewsizdir: biz Merkezi Aziýanyň parahat we durnukly ösüşini üpjün edip bilýän mäkäm we netijeli gurallary döretmek ugrunda çykyş edýäris diýip, hormatly Prezidentimiz Gurbanguly ...
Wakalaryň jümmüşinde
Ýokary derejedäki türkmen-özbek gepleşikleriniň netijeleri boýunça ikitaraplaýyn ylalaşyklara gol çekildi
Prezidentler Gurbanguly Berdimuhamedow we Şawkat Mirziýoýew Bilelikdäki Beýannamany kabul etdiler hem-de Türkmenistanyň we Özbegistan Respublikasynyň arasynda strategik hyzmatdaşlyk hakyndaky Şertnama gol çekdiler.
Wakalaryň jümmüşinde
«Oguzhan» köşkler toplumynda giňişleýin düzümde türkmen-özbek gepleşikleri geçirildi
Türkmen-özbek hyzmatdaşlygynyň netijeliligi bähbitleriň umumylygy hem-de özara gatnaşyklary hemmetaraplaýyn çuňlaşdyrmaga syýasy erk-islegiň bolmagy bilen şertlenendir diýip, Türkmenistanyň Prezidenti Gurbanguly Berdimuhamedow aýratyn nygtady.
Wakalaryň jümmüşinde
Türkmenistanyň we Özbegistanyň Prezidentleri ikiçäk gepleşikleri geçirdiler
Hormatly Prezidentimiz Gurbanguly Berdimuhamedow döwlet sapary bilen Türkmenistana gelmek baradaky çakylygy kabul edendigi üçin belent mertebeli myhmana minnetdarlyk bildirdi. Milli Liderimiziň belleýşi ýaly, bu sapar esasyna dostluk we hoşniýetli goňşuçylyk gatnaşyklary, özara bähbitli hyzmatdaşlyk etmek ýörelgeleri goýlan türkmen-özbek gatnaşyklaryny has-da pugtalandyrmak we ösdürmek ugrunda möhüm ädimdir.
Wakalaryň jümmüşinde
Garaşsyzlyk meýdançasynda Özbegistanyň Prezidentiniň resmi taýdan garşylanyş dabarasy boldy
Meýdançada belent mertebeli myhmanyň hormatyna Hormat garawuly düzüldi.Özbegistan Respublikasynyň we Türkmenistanyň Döwlet senalary ýaňlandy.
Türkmenistana hoş geldiňiz
Lebap welaýatynyň Atamyrat etrabyndaky Allamberdar we Astanababa aramgählerine ýudumyzyň çar künjeginden zyýarata gelinýärler
Çeşmeleriň habar bermegine görä, bu ýerde 1204-nji ýylda duşman elinden wepat bolan Samanileriň soňky hökümdary Allamberdar diýlip atlandyrylan Al-Muntasiri jaýlanypdyr. Rowaýatlda aýdylyşyna görä, onuň goşuny çöl-beýewanda teşnelige uçransoň edermen serkerdäniň hut özi guýy gözlegine çykypdyr, azaşmazlyk üçinem gijelerine ot ýakmagy tabşyrypdyr. Emma ykbaly keje çekip, suw gözlegine çykan Allamberdar edil duşman goşunynyň üstüne geläýipdir, olar ony öldüripdirler. Ertesi onuň esgerleri serkedäniň jesedini tapyp ony jaýlapdyrlar, soňra-da guburynyň üstüne aramgäh gurupyrlar. Ol depesi gümmezli dörtgyraň jaý bolup, binanyň alyn tarapy dörtburç we hasamlanan bişen kerpiçden gurlupdyr. Burçlarynda sekizgyraň tagçalar ...
Jemgyýet
Daşoguz şäherinde köp otagly ýaşaýyş jaýlarynyň ýene ikisi bina edildi
Baýramçylyk äheňinde geçirilen açylyş dabarasyna welaýat we şäher häkimlikleriniň, zähmetkeşler toparlarynyň hem-de jemgyýetçilik guramalarynyň wekilleri, aksakallardyr ýaşlar gatnaşdylar. Has tapawurlanan gurluşykçylara gymmatly sowgatlar gowşuryldy.
Wakalaryň jümmüşinde
Aşgabat Özbegistanyň Prezidentini garşylaýar
Iki dostlukly ýurduň Döwlet baýdaklary bilen bezelen Aşgabadyň Halkara howa menzilinde özbek liderini resmi adamlar garşyladylar.


text:
Çawuşogly: “Türkiýe hiç wagt çäresiz däl”
Türkiýäniň Daşary işler ministri Mewlüt Çawuşogly Germaniýanyň Türkiýä ýarag satylmagy bilen baglanşykly beren beýanatynyň türk milli senagatynyň güýçlenendiginiň görkezijisidigini belledi
Daşary işler ministri Çawuşogly we resmi sapar bilen Ankara gelen Pakistanyň Daşary işler ministri Hoja Muhammed Asyf geçiren gepleşiklerinden soň umumy metbugat ýygangyny geçirdiler.
Çawuşogly Germaniýanyň Daşary işler ministri Sigmar Gabrieliň Türkiýä ýarag satuwynyň duruzylmagynyň gerekdigi bilen bagly beren beýanatyna: “Türkiýe bolmasady nemes syýasatçylar saýlaw kampaniýalarynda gürlemäge söz tapmakda kynçylyk çekerlerdi. Saýlaw Türkiýe bilen bagly ýa-da Türkiýede geçirilýän ýaly. Eýsem Germaniýanyň we Ýewropanyň başga meseleleri hem bar. Nemes halkynyň hem syýasatçylaryndan başga tamalarynyň bardygyna ynanýaryn” diýdi.
Ministr Çawuşogly sözlerini şeýle dowam etdirdi: “Bular ýaly garaýyşlar esasan hem biziň milli goranyş senagatymyzyň güýçlenmegine sebäp bolýar. Şol sebäpli ähli ugurlarda ýerli we milli önümçiligimizi artdyrýarys. Öz harby uçarymyzy, dik uçarymyzy öndürýäris. Türkiýe hiç wagt çäresiz däl. Bir ýurdyň Daşary işler ministriniň esasy wezipesi ähli mümkinçiliklerini ulanyp beýleki ýurtlar bilen gatnaşyklaryny ösdürmekden ybarat” diýdi.
Germaniýanyň Türkiýäniň hyzmatdaşydygyny aýdan Mewlüt Çawuşogly: “Germaniýanyň Fetullahçy terror guramasy FETÖ babatynda we aýralykçy terror guramasy PKK babatynda garaýyşlaryny tankyt eden hem bolsa biz hemişe Germaniýa bilen ähli ugurlarda hyzmatdaşlyk etmek we gatnaşyklarymyzy özgertmek isleýäris diýipdik” diýip belledi.


text:
Aşgabatda Türkmenistanyň ilkinji hususy bankynyň binasy açyldy
2011-nji ýylda ýurduň telekeçileri tarapyndan esaslandyrylan “Rysgal” paýdarlar täjirçilik bankynyň ýurduň “maliýe ulgamyny ösdürmegiň döwlet maksatnamasynyň ýerine ýetirilýän döwründe möhüm serişdeleriň birine öwrüldi” diýip, resmi türkmen mediasy habar berýär. Emma onuň ýerine ýetirjek anyk wezipeleri dogrusynda hiç hili maglumat berilmeýär.
Galyberse-de, bu soňky özgeriş energiýa serişdeleriniň bahalarynyň gaçmagy sebäpli, Türkmenistanyň agyr ykdysady kynçylyklary başdan geçirýändigini aýdylýan döwrüne gabat geldi.
Bu aralykda, Türkmenistany ýakyndan yzarlaýan ekspertler ýurtda hususy bankyň açylmagynyň gijikdirilen bolsa-da, oňaýaly bir ädime meňzeýändigini aýdýarlar.
Azatlyk Radiosynyň Merkezi Aziýa boýunça eksperti Brýus Panniýer bu ädimi “başlangyç” diýip atlandyrdy: “Bankyň edil häzir açylmagyny ýurtdaky ykdysady krizis bilen baglanyşdyryp bolar. Türkmenistan maliýe kynçylyklaryny eýýäm ençeme ýyldan bäri başdan geçirýän hem bolsa, munuň hötdesinden gelmek üçin, hiç bir netijeli çözgüt hödürlemändi. Bu ýagdaýlarda hususy bankyň açylmagyna oňaýly baha berip bolar”.
Şol bir wagtda, Panniýer bu bankyň nä derejede ýurtdaky režimden garaşsyz boljakdygyny sorag astyna alyp, bankyň eýeleriniň ýene-de hökümete ygrarly, onuň alyp barýan syýasatyny goldaýanlaryň boljakdygyny çaklaýar.
“Bu banka kim ýolbaşçylyk eder? Bilşimiz ýaly, ýurtdaky barlylaryň ählisi ýa hökümet bilen içgin gatnaşyk saklaýan telekeçiler ýa-da resmileriň özleri. Şeýle ýagdaýda, bankyň nä derejede ‘hususy’ boljakdygy sorag döredýär” diýip, Brýus belledi.
Gepiň gerdişine görä bellesek, Türkmenistanda hususy bankyň binasynyň açylmagy baradaky habar Aziýa oýunlarynyň öňüsyrasyndaky ykdysady kynçylyklar, maliýe, pul meseleleri zerarly bank ýolbaşçylaryna berlen käýinçleriň yz ýanyna gabat geldi.
Ýatlatsak, ýurduň bank ulgamy boýunça geçirilen derňewleriň netijesinde, birtopar parahorluk faktynyň ýüze çykarylandygy mälim edilip, ençeme bank işgärleri tussag edilipdi. Munuň yz ýanyndan, prezidentiň karary bilen ýurtdaky käbir banklaryň gurluş düzümi hem üýtgedilipdi.
Azatlyk Radiosynyň Merkezi Aziýa boýunça eksperti Brýus Panniýer hem bu ýagdaýlara ünsi çekip, häzir hökümetiň bank ulgamyndaky meselelere çözgüt hökmünde hususy bank sektoryny ornaşdyrmakçy bolýandygyny aýdýar.
“Emma hökümetiň doly gözegçiligindäki döwlet banklarynda uly möçberdäki korrupsiýa ýol berlen bolsa, hususy banklarda ýagdaý nähili bolar?! Bilşimiz ýaly, dünýäniň ähli ýerinde bolşy ýaly, hususy banklar döwletiňkä garanyňda has erkin bolýarlar” diýip, Panniýer pikirini jemledi.
Türkmenistanyň bank ulgamynyň esasyny döwlet eýeçiligindäki alty bank emele getirýär.
Türkmenistanyň Döwlet Daşary Ykdysady Iş Banky daşary söwda we maliýe proýektirlenmesi bilen meşgullanýar. “Daýhanbank” – oba-senagat; “Türkmenbaşybank” – agyr senagat, transport, tele-kommunikasiýa, gurluşyk; “Türkmenbank” – jemgyýetçilik pudagy, şol sanda bilim, saglyk, ýeňil senagat; “Halkbank” – pensiýalar; we “Prezidentbank” – gozganmaýan emläk bilen meşgullanýarlar.


text:
Öwreniň we ukybyňyzy ösdüriň
Chess.com size küştde ökdeleşmäge kömek eder. Size açylyşlar, strategiýalar, taktikalar we oýun ahyry barada öwredip biljek birnäçe esbabymyz bar. Biraz wagt sarp ediň, reýtingiňiz artýandygyny görersiňiz!
Küşt ukybyňyzy naýbaşy tälimçileriň sapaklary bilen ösdüriň. Nähili karar almalydygyny öwrenmegiňiz üçin mümkin bolan her göçüm barada beýannama ediniň.
GM-leriň küşt konseptleri we oýunlaryny gyzykly ýagdaýda gülkili hekaýalar we täsin detallar bilen gürrüň bermegine tomaşa ediň.
Taktiki oýlanma-da ökdeleşmek ukybyňyzy ösdürmegiň iň çalt we aňsat ýoludyr. 50000-den köp küşt tapmaçalary.
Naýbaşy oýunçylar tarapyndan oýnalan oýunlary we iñ meşhur açylyşlar we göçümlere ser salyñ.
Näme üçin utulandygyňyza geň galýaňyzmy? Kompýuterimiz oýunyňyzy derňeýär we iki tarapyňam iberen ýalňyşlaryny görkezýär size!
Ähli ökde oýunçylar oýunlar-da gabat gelýän esasy shemalary we pozisiýalary bilmegi başarýarlar. Türgenleşige başlaň!


text:
"Lukmanlaryň aydyşyna görä, arkan ýatmak öýkeniňe zyýanly, ýüzün ýatmak içegeleriňe zyýanly. Çep gapdalyňa ýatmak ýüregiňe zyýanly. Sag gapdalyňa ýatmak bagryňa zyýanly. Haýsy ýagdaýda ýatmak dogry?"
Saýtyň okyjysy.
Hormatly okyjy!
Ortoped lukmanlaryň bellemegine görä, uklanda adamynyň arkan we gapdallaýyn ýatmagy saglyk üçin has ýaramly bolup durýandyr we onuň içki agzalaryň ýagdaýyna ýaramaz täsiri ýokdur. Ýüzin (garnyň üstünde) ýatmagy halaýan adamlar onuň saglyk üçin oňaýly däldigini we oňurganyň üýtgemegine getirip biljekdigini ýatda saklamalydyr. Uklanyňda gowy dynç almak üçin aşa ýumşak bolmadyk ýerde (düşek) ýatmak maslahat berilse hem, hemme adamlara, esasan hem oňurga bilen bagly kynçylyklary bolan adamlara bu amatly bolmaýar. Şonuň üçin hem her adam özüniň dynç almagy üçin ýaramly düşegi saýlamalydyr.
Arkan ýatylanda oňaýly bolar ýaly şu şertleri berjaý etmek peýdalydyr:
► Özüňize ýaramly düşekde arkan ýatyň, kiçijik ýassyjagy dyzyňyzyň aşagyna goýuň. Dyzyňyzy biraz epiň we endamyňyzy gowşadyň.
► Biliňiziň aşagyna oňurganyň bil bölümine söýget bolar ýaly ýumşak, uly bolmadyk ýassyjagy (ýa-da ýumşak zady düýrläp) goýuň. Oňurganyň şeýle ýagdaýy onuň gyşarmagynyň, üýtgemeleriniň öňüni alýar.
► Ýatylýan ýassyk orta ýumşaklykda bolmalydyr we örän beýik bolmaly däldir. Kelle bilen oňurga bir tekizlikde ýerleşmelidir.
Gapdal ýatylanda şu şertleri berjaý etmek peýdalydyr:
♦ Sag ýa-da çep gapdalyňyza ýatyň. Ýüzüňizi erkin dem almak üçin biraz öňe egmelidir.
♦ Aýagyňyzy dyzyňyzda epläp, dyzlaryňyzyň arasyna ýassygy (çanaklyk oňurga bilen bir tekizlikde ýerleşer ýaly) goýuň. Uklanyňyzda aşa epilip, düýrlenip ýatmakdan saklanyň.
♦ Uzak wagtlap bir tarapyňyzda ýatmakdan gaça duruň. Bit tarapdan beýleki tarapa öwrülmäge çalşyň. Bir tarapyňda ýatmak oňurganyň, döş kapasasynyň gyşarmagyna, arkada agyrylaryň döremegine sebäp bolup biler.
Hormat bilen, saýtyň lukmany.
Teswirlemeler
Menin sag tarap goltugymyn we pilcamin ic tarapyndan erbet sancyar aram aram su gunler kopelip ugrady. Oykenmi bashga zatmy hic dusunemok name maslahat beryaniz we nameden bu sanjy?
Ýazylanlar barada pikiriňizi paýlaşyň
1. Biz Siziň pikirleriňizi çäklendirmek islemeýäris, ýöne töhmet, ynamdan gaçyrýan, edepsizlik, ýaramazlyk, zorluk, paýyş, pornografiki, howp salýan, agzalalyk we ýigrenç döredýän gürrüňleri we bikanun hereketleri öz içine alýan materiallara rugsat berilmeýär. Şu agzalan materiallar saýtyň degişli işgärleri tarapyndan pozulyp bilner.
2. Siziň oý-pikirleriňiz biziň üçin juda wajypdyr! Ýöne biziň saýtymyzda makalany teswirleýän okyja edepsiz sözler bilen hüjüm edýän teswirlemelere ýol berilmeýär.
3. Ýazylan teswir öjükdiriji, ýagny agzalalyk döredýän häsiýetlidigine güman edilse, onda onuň çap edilmegine rugsat berilmez.
4. Düýbi ýa-da ýuridiki statusy belli bolmadyk web sahypalaryny salgy berýän internet çelgileri çap edilmeýär.
5. Teswirlemeler mowzugyň çäginden çykan ýagdaýynda, olar çap edilmez.
6. Teswirlemeler we çekeleşikler kommersiýa maksady bilen ulanylyp bilmez.
7. Nämälim ýagdaýlarda söwda belgisini ýa-da awtorlyk hukugyny bozýan materiallaryň teswirlemelerde bolmagyna ýol berilmez.


text:
AMBASSADE DU TURKMÉNISTAN
RÉPUBLIQUE FRANÇAISE - PARIS
Türkmenistan 1991-nji ýylyň 27-nji oktýabrynda Garaşsyz döwlet boldy we şondan bäri bu sene ýurtda Garaşsyzlyk güni hökmünde bellenilýär.
1995-nji ýylyň 12-nji dekabrynda 185 döwletiň (şol wagtda) biragyzdan goldamagy bilen, Birleşen Milletler Guramasynyň Baş Assambleýasynyň Rezolýusiýasy bilen hemişelik Bitarap döwlet diýlip ykrar edildi.
Türkmenistan — demokratik, hukuk, dünýewi döwletdir. Döwlet dolandyryşy prezident respublikasy görnüşinde alnyp barylýar. Türkmen döwletiniň syýasy gurluşy 1992-nji ýylyň 18-nji maýynda kabul edilen (2008-nji ýylyň 26-njy sentýabrynda täze redaksiýasy) Türkmenistanyň Konstitusiýasynalaýyklykda kemala getirildi. Türkmenistanyň Konstitusiýasy döwletiň esasy kanuny bolmak bilen, Türkmenistanyň döwlet gurluşy deňagramlylygy saklap, özbaşdak hereket edýän kanun çykaryjy, ýerine ýetiriji we kazyýet häkimiýetlerine bölünmek ýörelgelerine esaslanýar.
Konstitusiýada berkidilen kadalar we namalar göni herekete eýe. Konstitusiýa garşy gelýän kanunlar we beýleki hukuk namalary ýuridiki güýje eýe däldir.
Halk Türkmenistanyň döwlet häkimiýetiniň özygtyýarlygyny ýörediji we ýeke-täk gözbaşy bolup durýar.
Döwlet din we wyždan azatlygyny, olaryň kanun öňünde deňligini kepillendirýär. Dini guramalar döwletden aýry bolup, olar döwlet işine goşulyp, döwlet wezipelerini ýerine ýetirip bilmeýärler. Döwletiň bilim ulgamy dini guramalardan bölünendir we dünýewi häsiýete eýedir.
Türkmenistanyň Prezidenti — Türkmenistanyň iň ýokary wezipeli adamy, döwlet we ýerine ýetiriji häkimiýetiň baştutany bolup durýar. Ol Türkmenistanyň Ministrler Kabinetine – Hökümetine baştutanlyk edýär.
Türkmenistanyň Prezidenti Türkmenistanyň döwlet garaşsyzlygynyň we bitaraplyk derejesiniň, ýurt bitewiliginiň, Konstitusiýanyň berjaý edilişiniň we halkara borçlarynyň ýerine ýetirilişiniň kepili hökmünde çykyş edýär. Türkmenistanyň Prezidenti Türkmenistanyň Ýaragly Güýçleriniň Belent Serkerdebaşysy bolup durýar.
Kanun çykaryjy häkimiýeti iň ýokary wekilçilikli edara — Türkmenistanyň Mejlisi (Parlamenti) amala aşyrýar, ol ýerli saýlaw okruglary boýunça bäş ýyl möhlet bilen saýlanylan 125 deputatdan ybaratdyr.
Mejlisiň deputatlarynyň saýlawlary Türkmenistanyň raýatlary tarapyndan ähliumumy, deň hem göni saýlaw hukugy esasynda gizlin ses bermek arkaly we alternatiw esasda amala aşyrylýar.
Türkmenistanda kazyýet häkimiýeti diňe kazyýetlere degişlidir. Kazyýet häkimiýeti raýatlaryň hukuklaryny we azatlyklaryny, kanun arkaly goralýan döwlet we jemgyýetçilik bähbitlerini goramaga niýetlenendir.
MEÝDANY
Türkmenistanyň tutýan meýdany 491,21 müň kw.km. deň. Tutýan meýdany günbatardan gündogara 1100 km we demirgazykdan günorta 650 km uzaýar.
ILATY
Türkmenistanyň ilaty 6,2 mln. adamdan gowrak. Türkmenistan — köpmilletli döwletdir. Ýurtda 100-den gowrak milletleriň we halkyýetleriň wekilleri ýaşaýarlar.
DÖWLET DILI
Türkmen dili döwlet dili bolup durýar. Türkmenistanyň ähli raýatlaryna ene dilini ulanmak hukugy kepillendirilýär. Türkmenistanyň okuw jaýlarynda üç dili – türkmen, iňlis we rus dillerini öwrenmeklik üpjün edilen.
PUL BIRLIGI
Milli pul birligi 1993-nji ýylyň 1-nji noýabrynda dolanyşyga girizilen manat bolup durýar. Häzirki wagtda milli walýutanyň erkin konwertirlenýän walýuta bolan gatnaşygy: 3,50 manat = ABŞ-nyň 1 dollary.
ADMINISTRATIW-TERRITORIAL GURLUŞY
Türkmenistanyň paýtagty Aşgabat şäheri, ol welaýat hukukly administratiw-territorial gurluşly birlikdir. Aşgabadyň umumy meýdany 47 müň 26 gektar bolup, onuň düzümine edi etrap — Bagtyýarlyk adyndaky, Berkararlyk, Köpetdag, Çandybil, Arçabil,Abadan we Ruhabat etraplary girýär.
Türkmenistanda bäş sany welaýat — Ahal, Balkan, Daşoguz, Lebap we Mary welaýatlary bar. Her welaýat etraplara bölünýär. Türkmenistanda 52 etrap, 25 şäher, olardan 15 şäher hukukly etrap, 78 şäherçe, 560 geňeşlik (oba ýerli düzümler) we 1927 sany oba ýaşaýyş nokatlary bar.
TÜRKMENISTANYŇ DÖWLET BAÝRAMÇYLYKLARY WE MATAM GÜNLERI
Döwletiň esasy döwlet we milli baýramçylyklary :
Matam günleri:


text:
şu gün Eýranyň döwlet baştutany hasan Ruhani nebitden başga harytlary eksport edýänleriň arasynda beren gürrüňlerinde Eýranly önüm öndürijiler we eksport edijiler köpräk önüm öndürmek we iş pursatlary döretmek ugurda tagalla etmelidirler we Eýranda öndürilýään önümleriň somwollary dünýä tanadylmalydyr diýip nygtady.
Eýranda önüm öndürijileriň we nebitden başga harytlary eksport edijileriň öz harytlaryny düregeýleşdirmek ugurda tagalla etmekleri zerur we gymmatly işdir diýip prezident hasan Ruhani sözüne goşdy.


text:
Çemengül Geldibaýewa we Dörtguly Tejenowyň türgenleşdirmeginde tälim alyar. Gülbadam Babamyradowa 2012-nji ýylda Belarusiya döwletiniň paýtagty Minsk şäherinde geçirilen sambo sportynyň Dünýä çempionatynda altyn medaly gazanmagy başardy.
Ondan başga-da ýene birnäçe bäsleşiklerde özüniň ussatlygyny görkezip ýokary orunlary eýeledi. Gülbadama geljekki ýaryşlaryň ählisinde üstünlik diläp, tomusda geçiriljek Olipmiyada oýunlarynda altyn medaly gazanmagy arzuw edýäris!
Gadamyñ batly bolsun. Durmuşda üsdünlikler arzuw edýaris.


text:
ЗАКОН ТУРКМЕНИСТАНА
О внесении изменений и дополнения в Закон Туркменистана «О дипломатических представительствах иностранных государств в Туркменистане»
I. Внести в Закон Туркменистана от 20 декабря 1996 года «О дипломатических представительствах иностранных государств в Туркменистане» (Ведомости Меджлиса Туркменистана, 1996 г., № 4, ст.67) следующие изменения и дополнение:
1. В тексте Закона номера статей соответственно дополнить окончаниями «-nji», «-njy».
2. Текст статьи 1 изложить в следующей редакции:
«Daşary ýurt döwletleriniň Türkmenistanda hemişelik hereket edýän diplomatik wekilhanalary (mundan beýläk - diplomatik wekilhanalar) öz döwletlerine wekilçilik edýärler, resmi döwletara gatnaşyklaryny saklaýarlar, şol döwletleriň we olaryň raýatlarynyň hukuklaryny hem-de kanuny bähbitlerini goraýarlar.».
3. Текст статьи 2 изложить в следующей редакции:
«Diplomatik wekilhanalara halkara hukugynyň kadalaryna laýyklykda kesgitlenýän öz wezipelerini amala aşyrmaklary üçin şu Kanunda görkezilen artykmaçlyklar we immunitetler berilýär.».
4. Текст статьи 3 изложить в следующей редакции:
«Лица, пользующиеся указанными в настоящем Законе привилегиями и иммунитетами, обязаны уважать Конституцию, законы и иные нормативные правовые акты Туркменистана, культуру, традиции и обычаи его народа.».
5. Текст статьи 4 изложить в следующей редакции:
«Şu Kanunyň maksatlary üçin ulanylýan adalgalar olaryň diplomatik gatnaşyklar hakyndaky 1961-nji ýylyň Wena Konwensiýasynda kesgitlenýän manysyna laýyklykda ulanylýar.».
6. Название главы II изложить в следующей редакции:
«Глава II. Взаимоотношения дипломатических представительств с органами государственной власти и управления Туркменистана».
7. Первое предложение статьи 8 изложить в следующей редакции:
«Членом дипломатического персонала дипломатического представительства с согласия Правительства Туркменистана может быть гражданин Туркменистана.».
8. Текст статьи 9 изложить в следующей редакции:
«Дипломатические представительства устанавливают и поддерживают официальные отношения с органами государственной власти и управления Туркменистана посредством Министерства иностранных дел Туркменистана.».
9. Последний абзац статьи 10 изложить в следующей редакции:
«- diplomatik wekilhananyň işgärleri ýa-da artykmaçlyklara we immunitetlere hukugy bolan öý işgärleri hökmünde Türkmenistanyň raýatlaryny ýa-da Türkmenistanda ýaşaýan daşary ýurt raýatlaryny ýa-da raýatlygy bolmadyk adamlary hakyna tutmak we boşatmak hakynda.».
10. Текст статьи 11 изложить в следующей редакции:
«Diplomatik wekilini ýerleşdirýän döwlet diplomatik wekilhananyň bir bölegini düzýän diwanhanany Türkmenistanyň Hökümetiniň razylygy bolmazdan Türkmenistanyň beýleki ilatly ýerlerinde döredip bilmez.».
11. Название главы III изложить в следующей редакции:
«Глава III. Привилегии и иммунитеты, предоставляемые дипломатическому представительству, главам и членам дипломатического персонала».
12. Части первую и вторую текста статьи 12 изложить в следующей редакции:
«Diplomatik wekilhananyň eýeleýän jaýlary eldegrilmesizdir. Olara diňe diplomatik wekilhananyň baştutanynyň ýa-da onuň ornuny tutýan adamyň razylygy bilen barmak bolar. Bu jaýlar we şolarda ýerleşýän emläk, şeýle hem diplomatik wekilhananyň ulag serişdeleri mejbury hereketleriň ählisinden, şol sanda olary dökmek, rekwizisiýa etmek, hat-habarlary almak we tussag etmek ýaly hereketlerden penalanmak üçin immunitetden peýdalanýar.
Diplomatik wekilhananyň baştutanynyň rezidensiýasy we wekilhananyň diplomatik personalynyň agzalarynyň ýaşaýan jaýlary, olarda ýerleşýän emläk, şeýle hem ulag serişdeleri diplomatik wekilhananyň jaýlary ýaly eldegrilmesizlikden we goraglylykdan peýdalanýar.».
13. Текст статьи 13 изложить в следующей редакции:
«На помещении дипломатического представительства и на резиденции главы дипломатического представительства может вывешиваться флаг и устанавливаться эмблема аккредитующего государства. Флаг аккредитующего государства может устанавливаться также на средствах передвижения главы дипломатического представительства.».
14. В статье 14:
части первую и вторую изложить в следующей редакции:
«Diplomatik wekilhana öz hökümeti bilen, öz ýurdunyň Türkmenistanyň çäginde ýerleşýän konsullyk we beýleki wekilhanalary, öz ýurdunyň üçünji döwletlerdäki diplomatik we konsullyk wekilhanalary bilen adaty aragatnaşyk serişdeleri, kodlanan we şifrlenen depeşalar (gyssagly habar ýetirmek), şeýle hem diplomatik poçta arkaly päsgelçiliksiz aragatnaşyk edip biler. Diplomatik wekilhana diňe Türkmenistanyň ygtyýarly edaralarynyň rugsady bilen radio arkaly habar beriji enjamlary oturdyp we olardan peýdalanyp biler.
Diplomatik wekilhananyň arhiwleri, resminamalary we resmi hat alyşmagy eldegrilmesizdir.»;
второе предложение части третьей изложить в следующей редакции: «Diplomatik poçtany düzýän ähli ýerlerde olaryň häsiýetini görkezýän we göze görünýän daşky nyşanlary bolmalydyr we olaryň düzüminde diňe resmi taýdan peýdalanmak üçin niýetlenen diplomatik resminamalar hem-de närseler bolup biler.»;
часть пятую изложить в следующей редакции:
«Daşary ýurt döwleti bilen ýörite ylalaşygyň esasynda diplomatik poçta ýanynda çapar bolmazdan aragatnaşygyň adaty ýollary boýunça iberilip ýa-da diplomatik çapar hasap edilmeýän raýat uçarynyň serkerdesine ynanylyp bilner. Diplomatik wekilhana diplomatik poçtany uçaryň serkerdesiniň gös-göni özünden almak üçin öz işgärini iberip biler.».
15. Текст статьи 16 изложить в следующей редакции:
«Diplomatik wekilhana resmi peýdalanmak üçin niýetlenen zatlary, diplomatik wekilhananyň baştutany we wekilhananyň diplomatik personalynyň agzalary bolsa, özleriniň şahsy peýdalanmaklary üçin niýetlenen zatlary getirip bilerler.
Diplomatik wekilhananyň resmi peýdalanmagy üçin niýetlenen zatlar, şeýle hem diplomatik wekilhananyň baştutanynyň hem-de wekilhananyň diplomatik personalynyň agzalarynyň şahsy peýdalanmagy üçin niýetlenen zatlar, ilkibaşda edinilýän zatlary goşmak bilen Türkmenistanyň kanunçylygyna laýyklykda gümrük paçlaryndan, salgytlardan we ýygymlardan boşadylýar, ammar ýygymlary we daşamak üçin ýygymlar muňa degişli däldir.
Diplomatik wekilhananyň baştutanynyň hem-de wekilhananyň diplomatik personalynyň agzalarynyň öz ýüki barlagdan boşadylýar, getirilmegi we äkidilmegi Türkmenistanyň kanunçylygy arkaly gadagan edilen zatlaryň barlygynyň subutnamalarynyň bolan halatlary muňa degişli däldir. Diplomatik agentiň ýüküniň gümrük barlagy onuň özüniň gatnaşmagynda ýa-da onuň ygtyýarly adamynyň gatnaşmagynda amala aşyrylýar.».
16. Второе предложение статьи 17 изложить в следующей редакции: «Они не могут быть подвергнуты задержанию, обыску или аресту и им обеспечивается свобода передвижения по территории Туркменистана, за исключением территорий отдельных местностей, въезд в которые регулируется законодательством Туркменистана.».
17. В статье 18:
первое предложение части первой изложить в следующей редакции:
«Diplomatik wekilhananyň baştutany we wekilhananyň diplomatik personalynyň agzalary Türkmenistanyň jenaýat, raýat we administratiw ýurisdiksiýasynda immunitetden peýdalanýarlar.»;
части вторую и третью изложить в следующей редакции:
«Diplomatik wekilhananyň baştutanynyň we wekilhananyň diplomatik personalynyň agzalarynyň raýat-hukuk gatnaşyklaryna hususy adamlar hökmünde girýän halatlaryna raýat ýurisdiksiýasy boýunça berilýän immunitet degişli däldir.
Diplomatik wekilhananyň baştutany we wekilhananyň diplomatik personalynyň agzalary şaýatlar hökmünde görkezmeler bermäge borçly däldirler, şeýle görkezmeleri bermäge razylygy bolan halatynda munuň üçin olaryň kazyýete ýa-da derňew edaralaryna barmagy hökman däldir.».
18. В статье 19:
абзац пятый части первой изложить в следующей редакции:
«- telekeçilik işi üçin salgytlardan;»;
часть вторую изложить в следующей редакции:
«Halkara-hukuk namalary bilen deňeşdirilende diplomatik wekilhanalaryň baştutanlary we diplomatik wekilhanalaryň diplomatik personalynyň agzalary babatynda salgyt salmak boýunça Türkmenistanyň kanunçylygy bilen goşmaça ýeňillikler bellenilip bilner.».
19. Текст статьи 20 изложить в следующей редакции:
«Şu Kanunyň 16-19-njy maddalarynda göz öňünde tutulan artykmaçlyklar we immunitetler diplomatik wekilhananyň baştutanynyň maşgala agzalaryna, şeýle hem wekilhananyň diplomatik personalynyň maşgala agzalaryna degişlidir, eger-de maşgala agzalary görkezilen adamlar bilen bile ýaşaýan bolsalar we Türkmenistanyň raýatlary bolmasalar.».
20. Текст статьи 21 изложить в следующей редакции:
«Diplomatik wekilhananyň diplomatik personalynyň Türkmenistanyň raýaty bolup durýan agzalary diňe ýurisdiksiýa boýunça immunitetden hem-de resmi we gulluk wezipelerini ýerine ýetirenlerinde eldegrilmesizlikden peýdalanýarlar.
Olaryň durmuş ätiýaçlandyrmasynyň tertibi we şertleri Türkmenistanyň kanunçylygy arkaly kesgitlenilýär.».
21. В статье 22:
часть первую изложить в следующей редакции:
«Şu Kanuna laýyklykda artykmaçlyklara we immunitetlere hukugy bolan adam öz wezipesine girişmek üçin gelen mahalynda onuň Türkmenistanyň çägine giren pursadyndan başlap ýa-da eger ol eýýäm bu çäkde bolsa, onuň wezipä bellenilýändigi hakynda Türkmenistanyň Daşary işler ministrligine habar berlen pursadyndan başlap olardan peýdalanýar.»;
первое предложение части второй изложить в следующей редакции:
«Görkezilen adam öz wezipe ygtyýarlyklarynyň möhletiniň tamamlanmagy bilen baglanyşykly Türkmenistandan çykyp gitse ýa-da çykyp gitmek üçin paýhasly möhletiň geçmegi bilen onuň artykmaçlyklary we immunitetleri bes edýär.»;
часть четвёртую изложить в следующей редакции:
«Diplomatik wekilhananyň Türkmenistanyň raýaty bolup durmaýan ýa-da onda hemişelik ýaşamadyk işgäri ýa-da onuň bilen bile ýaşan onuň maşgala agzasy aradan çykan halatynda, merhumyň gozgalýan emlägini äkitmäge rugsat berilýär, aradan çykan döwrüne çenli Türkmenistanyň hereket edýän kanunçylygy bilen äkitmek gadagan edilen emläk muňa degişli däldir.».
22. Последний абзац статьи 23 изложить в следующей редакции:
«- ýerleşdirýän döwlet Türkmenistanyň Hökümetiniň razylygy bilen öz diplomatik wekilhanasynyň binasyny onuň emlägi we arhiwleri bilen bilelikde goramagy, şeýle hem öz bähbitleriniň we öz raýatlarynyň bähbitleriniň goralmagyny Türkmenistanyň çäginde diplomatik wekilhanasy bolan üçünji döwlete ynanyp biler.».
23. Название главы IV изложить в следующей редакции:
«IV bap. Diplomatik wekilhananyň administratiw-tehniki we hyzmat ediji personalyna berilýän artykmaçlyklar hem-de immunitetler».
24. Текст статьи 24 изложить в следующей редакции:
«Diplomatik wekilhanànyň administratiw-tehniki personalynyň agzalary we olar bilen bile ýaşaýan maşgala agzalary, eger olar Türkmenistanyň raýatlary bolmasalar ýa-da Türkmenistanda hemişelik ýaşamasalar, şu Kanunyň 12-nji maddasynda (olaryň eýeleýän ýaşaýyş jaýlary babatynda), 16-njy maddasynda (diplomatik personalyň agzalarynyň şahsy ýüküni barlamakdan boşatmak bilen baglanyşykly üçünji böleginden başga) hem-de Türkmenistanyň raýat we administratiw ýurisdiksiýasy boýunça immunitetiň diňe gulluk borçlary ýerine ýetirilende administratiw-tehniki personalyň işgärleri tarapyndan edilen hereketlere degişlidigini aradan aýryp, 17-19-njy maddalarynda göz öňünde tutulan artykmaçlyklardan we immunitetlerden peýdalanýarlar.».
25. Текст статьи 25 изложить в следующей редакции:
«Diplomatik wekilhananyň hyzmat ediji personalynyň Türkmenistanyň raýatlary bolup durmaýan ýa-da Türkmenistanda hemişelik ýaşamaýan agzalary gulluk borçlaryny ýerine ýetirenlerinde olaryň eden hereketleri, şeýle hem gulluk ýeri boýunça alýan zähmet hakyna salynýan salgytlardan, ýygymlardan we paçlardan hem-de ähli şahsy borçlardan boşatmak babatda şu Kanunyň 18-nji maddasynda göz öňünde tutulan immunitetden peýdalanýarlar. Olar bilen bile ýaşaýan maşgala agzalary, eger olar Türkmenistanyň raýatlary bolmasalar ýa-da Türkmenistanda hemişelik ýaşamasalar, ähli şahsy borçlaryndan boşadylmakdan peýdalanýarlar.
Wekilhananyň işgärleriniň öý işgärleri, eger olar Türkmenistanyň raýatlary bolmasalar ýa-da Türkmenistanda hemişelik ýaşamasalar, öý işgärleri hökmünde olaryň alýan zähmet hakyna salynýan salgytlardan we ýygymlardan boşadylýarlar.».
26. Текст статьи 26 изложить в следующей редакции:
«Diplomatik wekilhananyň Türkmenistanyň raýatlary bolup durýan ýa-da Türkmenistanda hemişelik ýaşaýan administratiw-tehniki, hyzmat ediji personalynyň agzalary we öý işgärleri Türkmenistanyň Hökümeti tarapyndan kesgitlenilýän artykmaçlyklardan we immunitetlerden peýdalanýarlar.
Olaryň durmuş ätiýaçlandyrmasynyň tertibi we şertleri Türkmenistanyň kanunçylygy bilen kesgitlenilýär.».
27. Текст статьи 27 изложить в следующей редакции:
«Diplomatik wekilhanalaryň diplomatik personalynyň agzalary üçin şu Kanunda göz öňünde tutulan artykmaçlyklar we immunitetler resmi we resmi däl saparlar bilen daşary ýurt döwletleriniň döwlet, hökümet we parlament wekiliýetleriniň Türkmenistanda bolýan baştutanlaryna we agzalaryna degişlidir.».
28. Текст статьи 28 изложить в следующей редакции:
«Если международным договором Туркменистана установлены иные правила, чем предусмотренные настоящим Законом, то применяются правила международного договора.».
II. Настоящий Закон вступает в силу со дня его официального опубликования.
Президент Туркменистана
Гурбангулы БЕРДЫМУХАМЕДОВ.
г. Ашхабад, 16 августа 2014 года.
Перевод с государственного языка Туркменистана.


text:
«Hazyna» utuk toplaýar: Baş tälimçisiniň we düzüminden ep-esli oýunçynyň ýurdumyzyň 19 ýaşa çenli futbol ýygyndysynyň hatarynda Aziýa çempionatynyň saýlama tapgyrynyň duşuşyklaryna gatnaşandygy üçin «Hazyna» futbol toparynyň Ýokary ligadaky soňky 3 oýnuny geçirmändigini ýene bir gezek ýatladýarys. Senesi üýtgedilen duşuşyklarynyň her birini aýratyn aýda geçirjek «Hazyna» şolaryň ilkinjisini üstünlik bilen jemläp, utugyny artdyrdy.
«Hazyna» HTTU-dyr «Merwi» ýetip bilermi: Häzir «ykdysadyýetçiler» HTTU-dan 3, «Merwden» bolsa 2 utuk yzda. Ýöne ätiýaçda duran iki oýun hem bar. Diýmek, «Hazyna» biraz tijense, ýaryş tertibindäki ornuny gowulandyryp biler. Ýöne öňdäki garşydaşlaryň indi «Energetik» däldigini hem nazarda tutmak gerek. «Ykdysadyýetçiler» senesi üýtgedilen indiki duşuşyklaryny HTTU hem-de «Altyn asyr» bilen geçirerler.
«Hazyna-da» 30 utuk toplady: Şu duşuşykda gazanylan ýeňişden soň, «Hazyna» Ýokary ligadaky ilkinji möwsüminde toplan utuklarynyň sanyny 30-a çykardy we topar şu möwsümde 30 utuk toplan 8-nji topar boldy. «Energetikdir» «Daşoguza» bolsa 30 utuk entek has uzakda görünýär...
Ýokary ligada ýubileý ýeňiş: Düşündirişi örän sada. «Hazyna» şu duşuşykda Ýokary ligadaky 10-njy ýeňşini gazandy.
Ýokary ligada «ýubileý» ýeňliş: Bu duşuşyk «Energetik» üçin hem özboluşly «ýubileý». Ýokary liganyň şowsuz toparlarynyň biri bolan «energetikçiler» şu möwsümde myhmançylykda geçiren duşuşyklarynda 10-njy gezek ýeňildiler.
Deňleşdi: Şu duşuşykdan soňra, «Hazynanyň» Ýokary ligada garşydaş derwezelere geçiren goly bilen öz derwezesine goýberden pökgüleriniň sany deňleşdi. Indi «Hazynanyň» Ýokary ligadaky pökgi gatnaşygy: 39-39.
Her toparda bir dubl: Gurban Annaýew şu möwsümde eýýäm ikinji gezek bir duşuşykda iki gol geçirdi. Täsin tarapy şol dubllary aýratyn toparlarda amala aşyranlygydyr. Gurban möwsümdäki ilkinji dublyny 3-nji tapgyrda «Ahalyň» düzüminde oýnaýarka amala aşyrypdy.
19 golly ýeketäk tapgyr: Şeýlelikde, 26-njy tapgyr dolulygyna tamamlandy. Tapgyrda derwezlere jemi 19 gol geçrildi. Täsin tarapy Ýokary liganyň 23-nji möwsüminde, ýagny şu ýyl entek 19 gol bilen tamamlanan ýekeje tapgyr hem ýok. Şu wagta çenli tapgyrlardaky gollaryň sany 19-da ýa kän boldy, ýa-da az.
30 utuk 40 gol: Şu duşuşykdan soňra, «Hazyna» möwsümde garşydaş derwezelere 40 gol geçiren 6-njy topar boldy.
Gurban Annaýew «Hazynanyň» golçularynyň sanawynda: Gurban Annaýew «Hazyna» toparynyň Ýokary ligadaky bombardirleriniň sanawynda toparda geçiren 4 goly bilen 3-nji orna geçdi. «Hazynanyň» Ýokary ligada geçiren oýunlarynda Guwanç Abylowyň 14, Didar Durdyýewiň 12 goly bar.
Üç oýundan soň «Hazyna» — «Energetik»: Şu ýylky «Hazyna» — «Energetik» duşuşyklarynyň üçüsi hem «ykdysadyýetçileriň» peýdasyna tamamlandy. Gollaryň gatnaşygy: «Hazyna» 9-1 «Energetik». Toparlar dördünji aýlawda hem bir gezek duşuşarlar. Ol duşuşyk «Energetigiň» meýdanynda geçiriler.


text: Türkmenistanyň Söwda we daşary ykdysady aragatnaşyklar ministrliginiň “Abadan” önümçilik kärhanasynda möwsümiň harytlary bolan marinad we mürepbe önümleriniň önümçiligi güýçli depginde dowam edýär. Kärhana çörek hem konditer, marinad we alkogolsyz içgileri öndürýän üç sany sehden ybarat bolup, ol sehlerde 20-den gowrak hünärmen zähmet çekýär. Häzirki wagtda marinad önümleri her gün 1000 şertli banka, käşir, beýi ýaly mürepbe önümleri bolsa 2000 şertli banka gaplanylyp, sarp edijilere ugradylýar. Kärhananyň hünärmenleri ýetip gelýän ýaz paslynda çig mal bolup durýan gök ekinleriň meýdanda köpelmegi bilen, önümçilik depginleriniň has hem ýokarlanjakdygyny uly buýsanç bilen aýdýarlar.


text:
DÜNÝÄ ÇEMPIONATYNDAKY ÜSTÜNLIKLI BADALGA
Bolgariýanyň Plowdiw şäherinde taekwondo boýunça /ITF görnüşi/ geçirilýän dünýä çempionatynda ýygyndymyz ilkinji medaly gazandy. Mähri Agaýewa “aýratynlykdaky tullar” /toplumlaýyn maşklar/ görnüşinde hormat münberiniň üçünji basgançagyna çykdy.
Dünýä çempionatyna 80-den gowrak ýurtdan koreý söweş sungatynyň 1 müň töweregi ussatlary gatnaşýar. Sport ussady, gara guşagyň I danyň eýesi Mähri Agaýewa ýene-de 51 kilograma çenli agram derejesinde aýratynlykdaky sparringde we sahnada özüňi goramak görnüşinde bäsleşer.
Türkmen türgeni gara guşagyň II danynyň eýesi Annamyrat Goşanyýazow hem dünýä çempionatynda tutluşyklarda çykyşyny ýeňişden başlady. 57 kilograma çenli agram derejesinde ilkinji göreşinde ol Argentinanyň toparynyň taekwondoçysyny ynamly ýeňdi. Annamyrat tullar we sahnada özüňi goramak boýunça ýaryşlara gatnaşar.
Türkmenistanyň ýygyndy toparynyň düzüminde türgenlerden başga-da, halkara derejeli sport ussady, Türkmen döwlet medeniýet institutynyň talyby, gara guşagyň I danynyň eýesi Gaýgysyz Atabaýew hem bar. Ol taekwondo ITF-nyň üç görnüşinde bäsleşer, gara guşagyň I danynyň eýesi Orazberdi Annamyradow aýratynlykdaky sparringde güýç synanyşar.
Ýaryşlar 30-njy awgusta çenli dowam eder.


text:
Müsürde täze piramidanyň tapylmagy.
Belgiýaly arheologlar Müsüriň günortasynda ýerleşýän Luksorda ýenede bir piramidany ýüze çykardylar.
Bu desganyň faraonlaryň XIX dinastiýasynyň döwrüne degişlidigini ýerli habar beriş serişdeleri habar berdiler. Bu piramida Şeýh Abd el Kurnanyň depeleriniň birinde gazuw – agtaryş işleri geçirilýän wagty Brýussel we Genta uniwersitetleriniň iki arheology tarapyndan ýüze çykaryldy.
Bu gadymy mazarda Kaý atly (takmynan b.e. öň 1279 – 1213 ýyllar) Ramzes ikinjiniň weziri depin edilendir diýlip çaklanylýar. Arheologik açyş hakyndaky maglumat Müsüriň häkimiýetleri tarapyndan tassyklandy.
Zaman saýty.
14 марта 2013
Müsürliler üçin ýene bir azajyk gümenmäge zat tapylypdyr, sagbol ýetireniňe!
14 марта 2013
Suratda görünýän ýer piramidamy şol,ola başga bir zada meňzeýar öýtýän , gyzykly habar


text:
Biz Olimp orta sport mekdebiniň tälimçisi Döwletgeldi Myradow bilen sportuň dzýudo görnüşi boýunça bu ýerde geçirilýän türgenleşigiň gidişi bilen gyzyklanyp, söhbetdeş bolduk.
— Döwletgeldi, ilki bilen öňümizde garaşýan iri halkara ýaryşyna taýýarlygyň gidişi dogrusyndaky gürrüňe başlaýalyň?!
— Sag boluň. Hakykatdan hem, biz bütin dünýäniň ünsünde boljak halkara ýaryşynyň bosagasynda durus. Olimpiýa oýunlarynda şowly çykyş etmek üçin türgenleşikler häzirki günlerden dowam edýär. Aslynda, biziň mekdebimiz türgen ýaşlary taýýarlaýar. Bu olara uly ýaşdaky bäsleşiklere dessine girişmäge oňat mümkinçilik berýär.
— Belki-de, Olimpiýa oýunlarynda ýetişdiren türgenleriňizden gatnaşýanlary bardyr?!
— Mekdebimizi tamamlan uçurymlarymyzyň ikisinden, Nurberdihan Orazmämmedowdan (74 kilograma çenli) hem-de Kadyr Rejepgulyýewden (68 kilograma çenli) tamamyz örän uly.
— Döwletgeldi, “Ata kesbi, ogla halal” diýlipdir...
— Näme diýjek bolýanyňyzy aňdym. Dogry, kakamyň türgenleşiklerinde ulaldym.
— 1992-nji ýylda “Türkmenistanyň at gazanan tälimçisi” diýen hormatly ada mynasyp bolan köp çarşenbäni başdan geçiren kakaňyz Täçmuhammet Myradowy ýurdumyzyň sport älemi gaty gowy tanaýar.
— Kakaň yzyny ýöretmek bir tarapdan abraý, bir tarapdan bolsa örän çekindirýär. Geçen asyryň 70-nji ýyllarynda zähmet ýoluna başlan kakamyň ilkinji okuwçysy Çary Baýramdurdyýew 1992-nji ýylda sambo boýunça dünýä çempionatynda ikinji orny eýeledi. 2013-nji ýylda bolsa Ýusup Atamyradow Gresiýada sambo boýunça geçirilen dünýä çempionatynda ýeňiş gazanyp, kakamy begendiripdi. Umuman, geçen bu aralykda onuň türgenleriniň onlarçasy dünýä arenasynda tapawutlandy. Bu bolsa meniň türgenleşiklere örän taýýarlykly gelmegime itergi berýär.
— Häzirki geçýän türgenleşikleriňizde-de kakaňyzyň tejribesinden peýdalanýaňyzmy?
— Umuman, biz mekdebimiziň 8-11-nji synp okuwçylaryna dzýudonyň inçe tilsimlerini öwredýäris. Hepdäniň alty güni biz türgenleşik zalynda. Kakam hem elmydama ýanymda. Esasy türgenleşikleri özüm alyp barýan. Ýalňyşan ýa-da doly düşündirmedik ýerimde kakamyň berýän maslahatlary örän jüpüne düşýär.
— Döwletgeldi, özüň hem ýurdumyzda tanalýan türgenleriň biri.
— Ýaňy hem belläp geçipdim, çagalykdan kakamyň beren türgenleşikleri ýurdumyzyň birnäçe gezek çempiony diýen derejäni gazanmagyma uly ýardam etdi. Şeýle-de 1998-nji ýylda Daşkentde sambo boýunça geçen halkara ýaryşynda hormat münberiniň üçünji basgançagyna çykmagy başardym.
— Tälimçilik ýoluna haçan başladyňyz?
— 2003-nji ýylda, şol wagtky Türkmen döwlet sport we syýahatçylyk inistitutyny tamamlanymdan soň, tälimçi bolmagy ýüregime düwdüm. Ilki Aşgabadyň başa-baş söweş sport mekdebinde tälim berdim. Indi birnäçe ýyl bäri bolsa kakam bilen bu mekdepde egin-egne berip işleýäris.
— Tüweleme, özüňem oglanlaryň arasynda. Türgenleşikde her kimiň öz ýerine ýetirýän emelleri bardyr...
— Ýaryş wagtlary özüm-ä dyzyňy epip arkaňdan aşyrmak hem-de degirmen emellerini ulanardym. Ýöne häzirki talaplar düýbünden başga. Şonuň üçinem oglanlara hemme emelleri doly we dürs öwretmegi esasy maksat edinýäris.
— Beren täsirli gürrüňleriňiz üçin köp sag boluň. Üstünlik hemraňyz bolsun!
Söhbetdeş bolan Orazgeldi Geldiýew
“Biznes reklama”


text:
Daşary işler ministri Reşit Meredow 15-nji sentýabrda guralan hökümet mejlisinde Türkmenistanyň Birleşen Milletler Guramasynyň Baş Assambleýasynyň Nýu-Ýorkda geçirilýän 72-nji maslahatyna hem-de BMG-nyň Adam hukuklary baradaky geňeşiniň Ženewada geçiriljek 36-njy mejlisine gatnaşjakdygyny aýtdy.
Prezident Gurbanguly Berdimuhamedow habary diňläp, Türkmenistanyň Milletler Bileleşigi bilen netijeli gatnaşyklary hemmetaraplaýyn pugtalandyrmaga, ählumumy abadançylygyň bähbidine ýola goýulýan işjeň hyzmatdaşlygyň giňeldilmegine goldaw bermäge uly gyzyklanma bildirýändigini belledi diýip, TDH habar berýär.
"Bitarap Türkmenistanyň BMG-nyň Baş Assambleýasynyň nobatdaky maslahatynyň garamagyna hödürlemegi meýilleşdirýän döredijilikli başlangyçlary hut şu wezipeleriň üstünlikli ýerine ýetirilmegine gönükdirilendir" diýip, habarda aýdylýar.
Türkmenistan ýurtda adam hukuklarynyň yzygiderli basgylanmgyna ýol bermekde tankyt edilýär. Şol bir wagtda Aşgabat bu ýyl ÝHHG-nyň Warşawada geçýän ýyllyk adam hukuklary maslahatyna öz resmi delegasiýasyny ibermedi.


text:
Türkmenistanyň döwlet mediasy Aşgabatda täze üç mekdebiň açylyş dabarasyna taýýarlyklaryň görülýändigini mälim eden mahaly, şäherde mundan birnäçe aý öň açylan çagalar bagynyň henizem ulanyşa berilmeýändigi aýdylýar.
Türkmen döwlet habarlar gullugynyň 25-nji awgustda beren maglumatyna görä, täze okuw ýylynyň başlanmagy we 1-nji sentýabrda belleniljek Bilimler güni mynasybetli Aşgabatda bäş sany orta mekdebiň açylyş dabarasy amala aşyrylar. Olaryň üçüsi 600 okuwça niýetlenen, ikisi 720 orunlykdyr.
Emma käbir aşgabatlylar resmi mediada täze desgalaryň açyljakdygy ýygy-ýygydan yglan edilse-de, öňden açylan desgalaryň ençemesiniň henizem ulanylmaga berilmeýändigini aýdýarlar.
Aşgabat şäheriniň Parahat-7/1 etrapçasynyň ýaşaýjysy 30 ýaşly Ogulnur bu etrapçada 2016-njy ýylda dabara bilen açylan 114-nji çagalar bagynyň şindizem ulanylyp başlanmandygyny aýdýar.
“Ýaşaýyş jaýlary ýumrulyp, Parahat-7 etrapçasyna ilatyň mejbury göçürilip gelinendigine indi bäş ýyl gowrak wagt boldy. Emma bu etrapçada mekdepleriň, çagalar baglarynyň ýetmezçiligi henizem ýiti duýulýar. Ýaşaýjylar öz çagalaryny şäheriň dürli künjeklerinde, öýden amatsyz bolan etrapçalarda mümkinçilik tapan mekdeplerine, çagalar baglaryna ýerleşdirýärler. Bu bolsa çagalar üçinem, ene-atalar üçinem uly kynçylyk. Çagalary irden mekdebe ýa-da çagalar bagyna ugratjak bolsaň, olar ukusyny alman has biwagt oýnamaly bolýarlar. Ýaş çagalary mekdebe äkidip, okuw gutarandan soňra öýe alyp gaýtmak üçin, bir adam meşgul bolup, beýleki zerur işlerinden galmagyna getirýär” diýip, Ogulnur aýdýar.
“Uly dabara bilen açyldy edilen 114-nji çagalar bagy şu ýylyň awgustyndan çagalary kabul edip başlady” diýip, bu etrabyň ýene bir ýaşaýjysy, 35 ýaşlaryndaky Jemile aýdýar.
Jemiläniň sözüne görä, çagalar bagynyň açylmagy bilen, onuň üpjünçiliginiň dolulygna diýen ýaly ol ýere çagasyny ýerleşdirýän ene-atalaryň boýnuna düşüpdir.
“Her çaganyň ene-atasyndan çaganyň oturmagy üçin oturgyç, ýatmagy üçin ýorgan-düşek, iýip-içmegi üçin gap-gaç, okuw-ýazuw işleri üçin reňkli kagyzlary, galam-kagyz, harplary öwretmek üçin gerek bolan okuw esbaplary talap edilýär. Bu zatlary jemlemäge wagt tapmaýanlardan pul talap edilýär. Esasan oturgyç üçin 40 manat, ýorgan-düşek üçin hem çaga başyna 40 manat talap edilýär. Sebäbi bu zatlaryň her topar üçin birmeňzeş bolmalydygy aýdyp, pul toplanyp, ony çagalar bagynyň işgärleriniň satyn almalydyklary aýdylýar” diýip, Jemile gürrüň berdi.
Şeýle-de bolsa, henize çenli bu çagalar bagynyň çagalary kabul etmeýändigini we onuň boş durandygyny ol sözüniň üstüne goşdy.
Şu ýylyň awgust aýynyň başynda Parahat-7 etrapçasynda dabara bilen açylan saglyk öýi hem heniz ýaşaýjylara geregiçe hyzmat edip bilmeýär. Ol ýerde maşgala lukmanlary näsaglary kabul etseler-de, näsaglara ýazylan reseptler üçin goýulýan möhür, ştamp ýaly zatlar heniz taýyn bolmansoň, ýaşaýjylar bu zatlar üçin ozalky 8-nji saglyk öýlerine gitmeli bolýandyklaryny aýdýarlar.
Azatlyk Radiosy ýokarda gürrüňi edilýän meseleler dogrusynda, Türkmenistanyň Bilim ministrligi bilen habarlaşanda, bu maglumaty tassyklatmak ýa-da inkär etdirmek başartmady. Şol bir wagtyň özünde, agzalýan çagalar bagynyň ulanyşa berilmeýändigi barada resmi mediada hem haýsydyr bir maglumat berilmeýär.


text:
Geçen aýda Ahal we Balkan welaýatlarynyň käbir obalarynyň üstünden geçen güýçli siliň netijesinde, beýleki maddy ýitgiler hem zaýaçylyklar bilen birlikde, onlarça adamyň ölendigi barada maglumatlar gowuşýar.
Azatlyk Radiosynyň biri-birinden aýry ençeme çeşmesiniň tassyklamagyna görä, Baharly, Magtymguly we Serdar etraplaryna böwsüp gelen akymyň netijesinde azyndan 30 adam heläk bolupdyr.
Ýatladýarys, 10-njy awgustda Baharly etrabynyň Nohur, Garawul, Döwgala, Akdepe, Hankäriz obalaryny; Magtymguly etrabynyň Könekesir, Kürüjdeý, Hojagala, Aýydere obalaryny; şeýle-de Serdar etrabynyň Çukur, Jejirs we Jeňňelli obalaryny suw alypdy.
Şonda türkmen häkimiýetleri ýetip gelýän tebigy harasat barada – aglaba çagalaryň dynç alyş merkezleri ýerleşýän, Arçabil etrabynyň käbir edaralaryndan başga – ýerli ýaşaýjylara hiç hili duýduryş bermändiler.
Netijede, gürrüňi gidýän obalarda, ýokarda hem belleýşimiz ýaly onlarça adam silden heläk bolupdy; mundanam başga müňlerçe dowar harap boldy, elektrik we gaz liniýalary-da sandan çykdy.
Silden soň, harasadyň bolan ýerine harby gullugy geçýän esgerler we ýerli edaralaryň işgärleri ýollanyp, olar esasan dereksiz ýiten adamlaryň gözleg işlerine gatnaşypdyrlar.
Ýerli ýaşaýjylaryň gürrüň bermegine görä, sil wagty dereksiz ýiten bir zenan maşgala harasatdan dört günden soň tapylypdyr. Ol akymyň badyna düşen ulagyň aşagynda gabalyp galypdyr.
Bu aralykda Azatlyk Radiosynyň çeşmeleri bilen söhbetdeş bolan ýerli ilat çeken ýitgileri üçin häkimiýetleriň hiç hili goldaw bermändiklerini nygtap geçdiler.
Gepiň gerdişine görä bellesek, türkmen resmileri bolan hadysa barada kelam agyz söz aýtmadylar. Türkmen mediasynda hem tebigy harasat, onuň netijeleri we ýitgileri barada hiç hili maglumat berilmedi.
Gaýtam tersine, ýerli resmilere bolan hadysa dogrusynda “hiç ýerde dil ýarmazlyklary” barada tabşyryk berendikleri aýdylýar.
“Iki kel toklymy suw aldy diýip, onda-munda gürlän bolaýma’ diýip, ýerli häkimligiň işgärleriniň biri haýbat atdy” diýip, özüniň atlandyrylmasyzlygyny soran we siliň netijesinde onlarça dowaryny ýitiren bir türkmenistanly gürrüň berdi.
Media azatlygy boýunça dünýäniň iň erbet ýurtlarynyň arasynda agzalýan Türkmenistanda habar serişdeleriniň esasan ýurt ýolbaşçysyny aşra galdyryp, ýerli ilatyň ýüzbe-ýüz bolýan kynçylyklary barada bolsa dymýandygyna üns çekilýär.